Vyf vinnige yskasterte | Landbou\n01 Des. 2004\nVyf vinnige yskasterte\nArina du Plessis\nYskastert is net so tuis in ons huise soos biltong en boerewors. Daar is sekerlik duisend soorte en almal het hul gunsteling.\nHier is vyf wat vinnig en maklik is om te maak, maar beslis nie lank sal hou nie...\nGebruik dieselfde geur jellie as jogurt vir hierdie resep. As jy die tert 'n ander geur wil gee, gebruik ongegeurde vingerbeskuitjies en pas die konfyt by die geur van die jogurt aan.\n2 pakke vingerbeskuitjies, aarbeigeur\n2 pakkies aarbeijellie\n500 ml aarbeijoghurt\n250 ml aarbeikonfyt\nPak 1 pak beskuitjies in 'n enkellaag op die bodem van 'n gesmeerde tertbord. Maak die jellie met die kookwater aan en laat afkoel tot louwarm. Klits die jogurt en kondensmelk by en verkoel tot kamertemperatuur. Vou die room in. Skep die vulsel op die beskuitjies en maak gelyk. Verkoel tot stewig en pak die res van die vingerbeskuitjies bo-op. Smelt die aarbeikonfyt tot glad en skep 'n lagie bo-op die beskuitjies. Verkoel tot benodig.\nLewer een middelslagtert.\nVariasie: Jy kan die tert met 'n Tennisbeskuitjie-krummelkors maak. Rooster dan klapper liggies in die oond of in 'n pan en laat afkoel. As die tert gestol is, sprinkel dit bo-oor.\nDie tert is taamlik sag omdat dit geen gelatien inkry nie. Maak dus seker die peerskyfies is goed ge-dreineer, anders kan dit loperig wees.\n1 pakkie gemmerkoekies, fyn gedruk\n100 ml botter, gesmelt\n15 ml goue- of esdoringstroop\n1 blik (380 g) karamelkondensmelk\n1 blik (410 g) peerhalwes\n250 ml pekanneute, gekap\n60 ml ingelegde gemmer, fyn gekap\nSkep ongeveer 45 ml koekiekrummels uit en hou eenkant. Meng die koekie-krummels, botter en stroop goed saam. Druk dit op die bodem en halfpad teen die kante van 'n losboomkoekpan van 25 cm vas. Verkoel vir 10 minute. Skep 30 ml van die karamelkondensmelk uit en hou eenkant. Klits die orige karamelkondensmelk tot glad en smeer oor die beskuitjiekors. Verkoel weer vir 10 minute. Dreineer intussen die peerhalwes goed en sny in dun skyfies. Druk die peerskyfies goed droog met kombuispapier. Rangskik die peerskyfies op die karamellaag en sprinkel die gekapte neute en gemmerstukkies oor. Klits die room en die 30 ml karamelkondensmelk saam tot styf en smeer bo-oor die tert. Verkoel tot benodig. Sprinkel ekstra gekapte neute en die orige gemmerkoekiekrummels bo-oor. Verkoel tot benodig.\nMeer nagereg as tert, maar dis een manier om almal se gunsteling-Kersfeespoeding dwarsdeur die jaar te eet.\n1 konfytrol, in 7 mm dik skywe gesny\n60-125 ml sjerrie\n200 g geroomde maaskaas\n100 ml strooisuiker\n15 ml gelatien\n45 ml kookwater\n250 ml dik vla\n180 ml groenvyekonserf, in stukkies gesny\n250 ml pekanneute, grof gekap\nPak die snye konfytrol styf teen mekaar in 'n tertbak van 20 cm x 30 cm. Sprinkel sjerrie oor en laat staan vir 'n paar minute. Meng die maaskaas en suiker saam. Los die gelatien in kookwater op en roer by. Verkoel tot gestol. Maak intussen dik vla van 250 ml melk, 45 ml vlapoeier en 30 ml suiker en laat stol. Skep lepelsvol van die maaskaasmengsel en lepelsvol van die vla, groenvye en neute afwisselend op die koekbasis. Laat stol tot ferm en sit voor.\nLewer een groot tert.\n2 pakkies Tennisbeskuitjies, fyn gedruk\n2 ml kaneel\n125 ml gesmelte margarien\n1 houer karamelkondensmelk\n60 ml Ierse roomlikeur\n1 pakkie vanieljekitspoeding\n1 blik ingedampte melk, yskoud\n30 ml gelatien\ngevlokte amandels of sjokoladekrulle\nMeng die bestanddele vir die krummelkors saam en druk dit op die bodem van 'n tertbord van 20 cm x 40 cm vas. Verkoel tot benodig. Klits maaskaas, karamelkondensmelk en roomlikeur saam. Maak poeding met ingedampte melk aan en verkoel tot styf. Los gelatien in kookwater op tot heeltemal glad en roer by karamelmengsel. Vou kitspoedingmengsel in en meng tot glad. Giet in die krummelkors en verkoel. Sprinkel gevlokte geroosterde amandels oor, of versier met sjokoladekrulle.\nJy het net 'n klein bietjie kondensmelk vir die kors van dié tert nodig. Skep dit sommer uit die blik wat jy gebruik vir die bo-laag.\n1 pakkie klapperkoekies, fyn gedruk\n50 ml botter, gesmelt\n45 ml kondensmelk\n3 ml kaneel\n60 ml vlapoeier\n100 ml suurlemoensap\n1 blikkie grenadella-pulp\nMeng al die bestanddele vir die kors saam en druk dit op die bodem van 'n gesmeerde tertbord van 30 cm x 20 cm vas. Verkoel tot benodig. Vir die vulsel: Verhit 400 ml van die melk en die botter saam tot net onder kookpunt. Meng intussen die vlapoeier, suiker en die res van die melk saam tot 'n pasta vorm. Voeg van die warm melk by die vlapasta en roer tot goed gemeng. Gooi alles terug in die kastrol en verhit oor lae hitte, terwyl geroer word, tot kookpunt. Laat prut liggies tot verdik en gaar. Giet die warm vla op die krummelkors. Laat afkoel tot gestol. Klits die kondensmelk, suurlemoensap en grenadellapulp saam en laat staan eenkant. As die vla heeltemal koud is, skep die kondensmelkmengsel bo-oor en maak gelyk. Verkoel tot benodig.\nTeken HIER vir ons kosnuusbrief in en ontvang elke twee weke ‘n gratis nuusbrief met heerlike resepte en artikels.\nHoenderrolletjies met spek


Percy Williams: Die generaal van die Roses arsenaal | fiekie7.co.za\nSeptember 5, 2018\t2\tBy Shafiek Mouton\n5 September 2018 11h57\nWANNEER mens bietjie gaan loer na die argiewe van Rugby Wêreldbeker toernooie, is daar een ding wat die wenners van die William Webb Ellis trofee almal in gemeen het – almal het ‘n stêr-skrumskakel in hul geledere gehad.\nDie 1987 Nieu Seeland span was puik gelei deur David Kirk uit die nommer 9 posisie. Dieselfde kan gesê word van Nick Farr Jones in 1991 wat ook bekend was vir sy blitsvinnige diens aan Michael Lynagh, die Wallaby losskakel. Joost van der Westhuizen het ‘n reuse rol gespeel in die sukses van die 1995 Bokke en sy dartel lopies en ongewone driedrukvermoë het menige spanne gekelder. George Gregan was sentraal in die seëvierende Aussies van 1999 se WB sukses en so ook Matt Dawson van Engeland in 2003.\nFourie du Preez het hom in 2007 gevestig as die voorste skrumskakel in die wêreld en het die mantel vir die daaropvolgende paar jaar gedra. Piri Wipu se veelsydigheid was baie bruikbaar vir die All Blacks in 2011 en Nieu Seeland se span van 2015 het toe al reeds die huidige voorste skrummie in die wêreld, Aaron Smith, agter hul wen pak gehad.\nAs ons terug huistoe kom, is Roses United sonder twyfel die mees suksesvolle Boland klub in die nuwe millenium. Die Rose, wat as klub maar slegs 18 jaar oud is, spog tans met nie minder as 6 Boland titels in die afgelope 12 jaar. ‘n Man wat sentraal is in Roses se titels en sukses, is ongetwyfeld hul spog skrumskakel, Percy Williams.\nSedert sy debuut as 17-jarige in 2006, het die nou 29-jarige Williams hom gevestig as een van die voorste spelers in die Boland. Soveel so, dat hy deur menige klubrugby ondersteuners as die voorste skrumskakel in die provinsie gereken word.\nGold Cup Captain, Thurlow Marsh,handing over the Pendant to Percy Williams, Club Captain.\nPosted by Roses United Rugby Club on Friday, 1 September 2017\nHy word deur die Roses ondersteuners as hul generaal beskou en is wyd bekend vir sy vermoëns as wedstrydwenner. Hy het ‘n baie goeie diens na albei kante soos Smith en Farr Jones, is rats soos Joost van ouds, slinks soos Gregan, hardnekkig soos Dawson, lees ‘n wedstryd soos du Preez, kan nes Wipu losskakel speel indien nodig en lei soos Kirk wanneer hy moet. Voeg daarby dat Williams ‘n geleerde linkervoet het en vêr bo sy 73kg en 1.72m verdedig, en jy sit met ‘n uitstekende nommer 9.\nWilliams wat die Boland in alle ouderdomsgroepe, sewes en op amateur-vlak verteenwoordig het, het eintlik ‘n losskakel wie hy as sy gunsteling speler beskou. “Ek was maar nog altyd ‘n Jonny Wilkinson fan en hy is my groot held. Ek beskou egter ook Fourie du Preez as iemand op wie ek my spel skoei en sy ability om ‘n wedstryd te lees, spel te dikteer en spelers in spasie te sit, is iets wat ek altyd probeer naboots,” sê die voormalige Groenberg Primêr en Bergrivier Hoër leerder.\nOp ‘n vraag of hy al opgegee het om die Kavalier trui te dra, antwoord hy selfvoldaan, “Ek het nog so 4 of 5 jaar se goeie rugby in my. As ek beserings vry bly, is daar geen rede hoekom ek nie nog vir Boland kan speel nie. Ek is nou baie ervare, verstaan die spel beter en het baie om te bied so ek glo ek sal geen Kavalier span in die steek laat nie,” sê die man wat “P-Boy” deur sy vriende en spanmaats genoem word.\nVolgens Davie Lawrence, die invloedryke rugbykenner van die Boland Klubrugby Facebook-blad, is P-Boy onder die beste skrumskakels in die Boland. “Hy het ‘n uitstekende aangee en sy vermoë om situasies vining op te som en sy natuurlike aanvoeling vir die spel maak van hom ‘n bitter gevaarlike speler,” aldus Lawrence.\nWilliams, wat ook ‘n kranige krieketspeler is, se voormalige kaptein en tans direkteur van afrigting by Roses, Franzel September, sê dat sy skrumskakel dit absoluut haat om te verloor. “Percy is ‘n baie toegewyde speler wat dit haat as Roses die dag verloor. Hy bring kalmte na die span en as een van die leiers in die span, is hy defnitief iemand wat die jonger spelers na op kyk. Ons is baie gelukkig om hom in ons kamp te het. As wedstrydwenner het hy nie sy gelyke nie en sy ervaring is vir ons goud werd,” sê September.\nVolgens Williams geniet hy net sy rugby maar hy voeg by dat hy gereed sal wees indien hy vir hoër louere opgeroep sou word. “Ek sal aanhou hard werk en my bes gee. Indien die oproep kom sal ek seker maak dat ek my kans met albei hande aangryp…”\nHooffoto: Williams kommunikeer met sy oë tydens verlede jaar se Gold Cup wedstryd teen die College Rovers in Durban. Foto: Henry Rutherford\nTheo Smouse says:\nOngetwyfel is Percy die man rondom wie alles draai wedstryd na wedstryd, vir sy Klubspan Roses,met sy vermoe om die spel goed te lees ,spelers in gapins sit, sy goeie afwisseling van sy Spel met sy daatel lopies en rol skoppies. Hy klop nie meer aan die Boland deur nie hy trap dit defnitief af en so het menige toeskouers in die Klubrugby geleerdere hom uitgewys. Die vraag is maar net waneer dan sal hy in die kleure van Boland te sien wees. Hy is op die kruin van sy loopbaan en die invorm skrumskakel van jaar tot jaar. Alle sterkte aan P-Boy\nAlastair Claassen says:\nAs geskiedenis hom herhaal, word Percy opgeroep volgende week hierdie tyd na groter dinge ala Cheslin Kolbe…….Wie’s next?


"Modimolle-monster": hoe hy vasgetrek is | Maroela Media\nDie soektog na die twee mans wat vir ŉ gruwelike aanval op ŉ vrou in Modimolle aangekla word duur voort, het Limpopo polisie Donderdag gesê.\n“Ons het inligting. Ons weet waar hulle hulself min of meer bevind, speurders is op hulle spoor,” het brigadier Hangwani Mulaudzi gesê. “Hulle is iewers in die republiek [van Suid-Afrika], ons wil nie te veel sê nie,” het hy gesê. Die twee word gesoek in verband met die aanval wat Johan Kotze glo op sy vervreemde vrou gereël het.\nKotze, 50, het na bewering drie mans, wat glo sy werkers was, met ŉ geweer gedwing om aan die aanval deel te neem. Hy word ook op die moord van sy stiefseun aangekla nadat hy hom glo in die kop en bors geskiet het. Een van die drie werkers, ŉ 42-jarige man, is Woensdag in Makapanstad naby Hammanskraal, noord van Pretoria, in hegtenis geneem. Kotze sal na verwagting Vrydag in die landdroshof in Modimolle verskyn.\nKotze was vir ŉ week lank voortvlugtend en is Woensdag by ŉ vriend se huis in Modimolle in hegtenis geneem. Hy het die polisie vir ŉ week lank ontwyk terwyl hy in sy voertuig in die bos buite Modimolle in Limpopo gebly het, luidens berigte Donderdag.\nTerwyl ŉ nasionale en internasionale mensejag van stapel gestuur is, het Kotze net buite die dorp in Limpopo waar die vermeende aanval plaasgevind het, weggekruip. Polisie het ŉ foto van hom ná die aanval op 4 Januarie uitgestuur. Surinda du Preez, ŉ inwoner van Modimolle, het Dinsdagaand rondgery in ŉ poging om haar kleuters aan die slaap te maak, en het toe sy wit Toyota Fortuner gewaar.\n“Ek het by ŉ stopstraat stilgehou toe ek ŉ wit Toyota Fortuner met Vrystaatse nommerplate gewaar het. Ek was dadelik op my hoede, maar ek was bang en het aanhou ry,” het sy aan The Star verduidelik. Sy het haarself egter oortuig dat dit Kotze was en het begin rondry om hom te soek. Sy het die voertuig toe in ŉ winkelsentrum se parkeerarea sien staan en hom binnekant gesien waar hy koeldrank, water en twee blikkies blikkiesvleis gekoop het.\n“Ek was yskoud. Ek kon nie beweeg of asem haal nie. Ek het net na hom gestaar en toe paniekerig geword.”\nSy het weggejaag en die polisie in kennis gestel. Haar eggenoot Anton en haar swaer, Werner du Preez, het terselfdertyd die gemeenskapsforum polisielede in kennis gestel. Die twee mans het begin om die 4×4-roetes buite Modimolle te fynkam en het Kotze se sportnutsvoertuig gewaar waar dit in ŉ boom vasgejaag het.\nPolisie-helikopters is toe ontplooi om na Kotze te soek. Die polisie was oortuig dat hy te voet rondhardloop. Beeld het Woensdagoggend berig dat Kotze toe na die huis van een van sy vriende in Modimolle, Dirk van der Merwe, gegaan het. “Ek het my gat afgeskrik,” het van der Merwe gesê. “Al wat hy vir my gesê het, is: “Ons moet praat.” Van der Merwe het gesê dat hy gaan koffie maak, maar hy het die polisie gekontak en só die weeklange mensejag tot ŉ einde gebring.\nMaar was die polisie se optrede werklik so flink? En wie word waarvan aangekla, as sy werkers gedwing is om sy eksvrou te verkrag? Waaraan is hulle skuldig? En waarvoor sou sy werkers hom kon aankla? Lees nou meer hier.\nKotze is ‘n produk van manlike chauvinisme, die daad kan gekoppel word aan sy opvoeding as kind, miskien ‘n kind wat alles kon kry, of steeds sy foutering oor die hoof gesien was, dit is ‘n feit dat Afrikaans sprekende seuns dikwels opgevoed word om ‘n dominante houding te handhaaf. Wat in die huwelik verkeerd is, is onbekend, maar Kotze moet weg geneem word uit die samelewing sonder enige toegang tot besoeke van enige persoon. Hierdie gedrag is sekerlik die aller vreeslike nagmerrie vir enige vrou. Hy kan beter homself verlos van sy eie wreeheid, hier op aarde het hy… Lees meer »\nKotze is ‘n produk van manlike chauvinisme, die daad kan gekoppel word aan sy opvoeding as kind, miskien ‘n kind wat alles kon kry, of steeds sy foutering oor die hoof gesien was, dit is ‘n feit dat Afrikaans sprekende seuns dikwels opgevoed word om ‘n dominante houding te handhaaf. Wat in die huwelik verkeerd is, is onbekend, maar Kotze moet weg geneem word uit die samelewing sonder enige toegang tot besoeke van enige persoon. Hierdie gedrag is sekerlik die aller vreeslike nagmerrie vir enige vrou. Hy kan beter homself verlos van sy eie wreedheid, hier op aarde het hy… Lees meer »\nHoe kon daardie 3 toelaat dat hy hulle dwing? Hulle kon hom oorrompel het, maar nee. Het dit eerder geniet. Hulle moet by die moffies in die tronk gesit word. Dan wil ek sien hoe hulle hulle self hieruit gaan kry.\n[…] Vervreemde vrou vertel ‘Modimolle-monster’: “Ek wou haar net klein bietjie seermaak” ‘Modimolle-monster’: Hoe hy vasgetrek is ‘Modimolle-monster’ uiteindelik gevang Gepubliseer in Hoofnuus, Nuus, Suid-Afrika | […]


Top 10-TV-reekse 2019: Nadine Petrick se keuse - LitNet\nTop 10-TV-reekse 2019: Nadine Petrick se keuse\nNadine Petrick TV 2019-12-19\nSoms mis ek die eenvoud van TV1, TV4 en CCV. Jy het presies geweet wat wys wanneer en daar was nie regtig té veel om van te kies nie. Niemand het omgegee om tot volgende Donderdagaand te wag om te sien of Maryna en Neil van Die Sonkring wel bymekaar gaan uitkom nie en die meeste mense het al vergeet hoe dit voel om ’n fliek te kyk met advertensiebreuke tussenin. Deesdae is die kykaanbod te groot en die vermoë om te wag vir die volgende episode, nul.\nEk kyk nie naastenby al die reekse wat mense my met groot oortuiging aanraai om te kyk nie. My dae het eenvoudig nie genoeg ure nie en soms verkies ek om vir weke aanmekaar eerder met die geskrewe woord om te gaan. Daar was wel ’n paar reekse wat my verskeie aande se kykgenot verskaf het. My top 10 vir 2019 is a volg:\nOtis Millburn is nie gewild nie, maar hy het ’n geheime wapen. Sy ma. Dr Jean Millburn (meesterlik vertolk deur Gillian Anderson) is ’n seksterapeut en sy is geensins skaam om haar oorvloedige raad met haar tienerseun te deel nie, meestal tot sy misnoë. Hy besef wel mettertyd dat sy kennis van seks (helaas nie uit praktiese ondervinding nie) sy status by die skool kan verhoog en met behulp van een van die skool se stoutste meisies, Maeve, word hy self ’n seksterapeut van formaat. Of so dink hy. Sex Education is effe stout, baie Brits en het genoeg … wel, balls … om nie as ’n ligsinnige, tienerkomedie te klassifiseer nie.\nDie eerste reeks van Big Little Lies het die wêreld mal gemaak van vreugde, want hét jy al in jou lewe so ’n heerlike rolverdeling gesien? Kom 2019 met reeks twee, gooi vir Meryl Streep in die mix (kyk hoe kap die mense om van opwinding) en die konsensus vóóraf is dat niks verkeerd kan gaan nie. Dit het ongelukkig nie heeltemal so uitgespeel nie. Hoewel die akteurs steeds hulle harte uitgespeel het, was baie mense ongelukkig oor die uitkoms. Ek? Ek het dit steeds vreeslik geniet. Meryl Streep was nog nooit so afstootlik nie. Die vet weet, kyk dit, selfs al is dit net om vir ’n verandering nié van haar te hou nie!\nHierdie reeks bestaan uit drie episodes en speel in sy geheel af in die ondervragingskamer van ’n polisiestasie. In elkeen van die episodes word ’n beskuldige deur die polisie en prokureurs gepeper in die hoop dat hulle sal vou onder druk en skuld sal erken. Dis uit die aard van die saak baie woordryk en serebraal en gaan kykers wat opsoek is na aksie moontlik bitter vinnig verveel. David Tennant is egter in episode een en niémand kon hom nog ooit van verveling beskuldig nie.\nEk is baie bewus van die feit dat reeks twee van Fynskrif tans op die kassie is, maar ek het vroeër die maand reeks een op Showmax gebinge en ek moet bieg, lanklaas het ’n plaaslike reeks my met soveel genoegdoening gevul. ’n Prokureursfirma is ’n bekende, lekker backdrop vir goeie televisie en hoewel die drama dik aangemaak word en almal hopelik teen die tyd weet dat regte prokureurs glad nie operate soos enige televisiekarakter nie (daar was baie teleurgestelde Ally McBeal-aanhangers by Tuks se regsdepartement in die 90’s. Vra my gerus, ek is een van hulle), maar hoekom nou ’n lekker storie bederf deur die kille waarheid? Van my gunstelinge, soos Cintaine Schutte, Tinarie van Wyk Loots en Neels van Jaarsveld, klim diep in hulle karakters in en hulle maak mens lag én huil. Die skrywers, Louis Pretorius en Albert Snyman, is ’n gedugte span en raak beter met elke nuwe projek wat hulle aanpak. Ek kan nie wag om met reeks twee te begin nie.\nDié prettige spioenasiereeks het in 2018 afgeskop en die tweede reeks eindig met die belofte dat die hoofkarakters, Eve Polastri (Sandra Oh) en Vilanelle (die belaglik uitstekende Jodie Comer), beslis nog nie klaar is met mekaar nie. Vilanelle, ’n psigopatiese sluipmoordenaar en Eve, ’n MI5-agent, ontwikkel ’n ongesonde obsessie met mekaar, met baie interessante en snaakse gevolge. Phoebe Waller-Bridge, wat haarself in 2019 onderskei het as die beste televisievonds van die laaste paar jaar, is verantwoordelik vir die draaiboek.\nDié lieflike rubriek in The New York Times, met die gelyknamige titel as die tv-reeks, het waarskynlik al gesorg vir baie trane oor hulle lesers se ontbytpap. Liefde, in al sy glorie, kleur, geur en verbysterende hartseer, word hier besing. Die rubriek het ook sy eie podcast (die stories word deur bekende akteurs voorgelees) en nou is daar ook die televisiereeks wat gewone mense se ongewone liefdesverhale met baie deernis en skoonheid vertel. Twee van my héél gunstelingakteurs, Tina Fey en Dev Patel, is in twee van die episodes en dit het my aanvanklik genoop om te kyk. Ek het aanhou kyk. (En ek het intussen ingeteken op die weeklikse podcast op Spotify.)\nEk was nog klein toe ek die eerste keer die woord Tsjernobil in die Huisgenoot raakgesien het. As ek reg onthou was dit in ’n artikel oor die nadraai van ’n kernkragramp wat ek niks van geweet het nie, maar net vaagweg van bewus was. Hierdie jaar het baie mense wêreldwyd moontlik vir die eerste maal bewus geword van die minder bekende, skrikwekkende feite en nie die versinde en versluierde werklikheid nie. Dit als te danke aan HBO se geskiedkundige reeks met die titel, Chernobyl. Dis angswekkend, spannend en skokkend.\nEk voel soos ’n verraaier om nié die laaste reeks van dié epiese reeks wat die landskap van televisie vir altyd verander het, in my nommer een posisie te plaas nie. Maar dis bloot omdat ek vies is dat dit nou vir altyd verby is. Ek sal nooit weer die vreugde hê om vir ’n eerste maal in die wêreld van vuur en ys in te stap en verwonderd te staan oor George RR Martin se verbeelde Seven Kingdoms nie. Ek beny mense wat dit nooit gekyk het nie, want hulle kan altyd besluit om wél te begin. Game of Thrones is soos Freddie Mercury se Bohemian Rhapsody en Jonty Rhodes se duikslag en NASA se onlangse foto van ’n waarneembare Swart Gat. Dit gaan net één keer vir die eerste maal gebeur. Die laaste reeks en veral die laaste episode het mense woedend gehad. Vir my was dit perfek.\nDie Britte weet hoe om televisie te maak. Gentleman Jack vertel die ware verhaal van die merkwaardige Anne Lister, ’n Britse vrou wat in die 1800’s gerebelleer het teen die meeste konvensies en wat haar man kon staan in die mees ondenkbare situasies. Haar voorliefde vir die skoner geslag het natuurlik baie mense aan die praat gehad. Dis ’n wonderlike reeks en spreek sensitiewe temas met deernis aan, maar dis waarskynlik nie vir kinders en die swak-van-hart nie.\nMet wat voel soos amper ’n 100 Emmy-toekennings in die sakkie is Fleabag toe nie net mý gunstelingreeks van die jaar nie. Dié Britse-fenomeen kry ’n koeëlronde 100% op Rotten Tomatoes. Dis genomineer vir verskeie Golden Globes. Fleabag het begin as ’n eenvrouvertoning wat die verhaal vertel van ’n losbandige jong vrou wat ’n restaurant saam met haar oorlede beste vriendin besit. Sy het ’n interessante verhouding met haar pa en suster en daar is ’n “hot priest” ook in die interessante mengsel van karakters. Die vertoning is intussen verfilm in twee kort reekse. Beide reeks een en reeks twee ruk jou hart uit. Dit laat jou skreeu van die lag en dit laat jou verlang na mense wat jy ken en nié ken nie. Phoebe Waller-Bridge het weggespring en begin hardloop en sy is los voor. Mag sy vir jare lank dié momentum behou.\n2020-01-03 at 10:38\nFynskrif is 'n groot gunsteling. Sal swaar totsiens sê vir huidige reeks.


Tempelridders - Wikipedia\n(Aangestuur vanaf Orde van die Tempeliers)\nDie kruis van die Tempeliers\nGestig ca. 1119\nOntbind ca. 1312\nTipe Katolieke militêre orde\nSpesialisasie Beskerming van pelgrims\nHoofkwartier Tempelberg, Jerusalem, Koninkryk Jerusalem\nLeuse Non nobis, Domine, non nobis, sed Nomini tuo da gloriam (Latyn vir: "Nie aan ons, o Here, nie aan ons nie, maar aan u Naam gee eer")\nKleur wit, swart, rooi\nVeldslae Die Kruistogte, insluitende:\nSlag van Asjkelon (1153)\nSlag van Montgisard (1177)\nSlag van Marj Ayyun (1179)\nSlag van Hattin (1187)\nBeleg van Akko (1190–1191)\nSlag van Arsuf (1191)\nBeleg van Al-Dāmūs (1210)\nSlag van Legnica (1241)\nBeleg van Akko (1291)\nDie Orde van die Arme Ridders van Christus en die Tempel van Salomo, beter bekend as die Tempeliers of Tempelridders, is 'n Middeleeuse geestelike ridderorde wat tydens die kruistogte gestig is om pelgrims in die Heilige Land te beskerm. Die naam Tempeliers is afgelei van die Tempel van Salomo (Arabies: Haram asj-Sjarif, tans die Al-Aqsa-moskee op die Tempelberg), waarvan 'n vleuel deur die Christelike koning Boudewyn van Jerusalem aan die orde gegee is om as sy hoofkwartier te dien. Die orde bestaan ook na die einde van die Westerse heerskappy oor die gebied van Jerusalem voort.\nDie seël van die Orde van die Tempeliers. Die twee ridders versinnebeeld waarskynlik die geestelike en militêre aspek van die orde\nKenmerkend van die orde is die versmelting van die ridderlike en kloosterlike sfeer. Die lede van die orde is tegelyk ridders én monnike, en hulle word dikwels ook Christus se strydmag (Latyn: milites Christi) genoem. Hulle geestelike reëls is aan Bernardus van Clairvaux se Cisterciënsers ontleen en met militêre reëls aangevul.\nDie skilde van die Tempeliers het 'n swart-wit patroon met 'n rooi kruis op 'n wit agtergrond, 'n simbool wat versinnebeeld dat hulle die eed van armoede afgelê het. Die militêre ridderordes is egter ryke en magtige organisasies, wat gewoonlik onafhanklik is ten opsigte van wêreldse en kerklike owerhede. Die Tempeliers wek uiteindelik die afguns en hebsug van 'n aantal Europese heersers wat die orde laat ontbind en baie ridders op die brandstapel teregstel. Die orde bestaan daarna net in Portugal as die Orde van Jesus Christus voort. Een van die Portugese Grootmeesters, Hendrik die Seevaarder, gebruik sowat eenhonderd jaar later die bates van die Portugese orde ter finansiering van sy ontdekkingsreise.\n1 Stigting en magsuitbreiding\n2 Die einde van die orde\nStigting en magsuitbreiding[wysig | wysig bron]\n'n Kasteel van die Tempeliers, wat in die 12de en 13de eeu naby die Spaanse stad Ponferrada opgerig is ter beskerming van pelgrims op hulle weg na Santiago de Compostela\nDie Tempelberg in Jerusalem\nDie Orde van die Tempeliers is in die jaar 1118 of 1119 deur agt Franse ridders onder die leiding van Hugo de Payens (omtrent 1170–1136) en Geoffroy de Saint-Omer gestig om die Christelike pelgrims in die Heilige Land teen ongelowiges of rowers te beskerm. Die orde is deur die Patriarg van Jerusalem en koning Boudewyn I ondersteun en het 'n paleis, wat op die oorblyfsels van Salomo se tempel opgerig is, as sy hoofkwartier geneem. Van hierdie paleis is ook die naam van die orde afgelei.\nDie orde is in die jaar 1128 op die Sinode van Troyes erken en het sy reëls en die wit kleredrag van die Cisterciënsers uit die hande van Bernard van Clairvaux ontvang, wat ook 'n soort lofrede (De laude novae militae, "Die lof van die nuwe ridderskap") geskryf het waarin die Tempeliers as volmaakte ridders aangeprys is wat hulle aan die heilige oorlog en die lewe van die monnik sou toewy. Pous Eugenius III het in 1146 die rooi kruis bygevoeg.\nDie ridders van die orde was meestal adellikes, terwyl die adjudante en ander personeel uit die burgery afkomstig was. Ook lede van die Europese klerus het as geestelikes van die orde gedien.\nDie Tempeliers het stabiele wapens sonder enige versiering gedra. Die koppe van die Tempeliers was gewoonlik kaal en hulle het hul baarde baie kort geskeer om sodoende hulle gesigveld te vergroot.\nDie grootmeester en die offisiere van die orde het 'n soort regering van die Tempeliers gevorm. Belangrike besluite is egter uitsluitlik deur die Raad van Ridders geneem.\nDanksy die edelmoedige skenkings van baie Christelike konings en vorste het die orde reeds na 'n halfeeu oor uitgestrekte besittings in Europa en Asië beskik. Die inkomste uit die landgoedere is aan die vestings en die strydmag in die kruisvaarderstate bestee. Die Europese heersers en die adel het die werksaamhede van die orde verwelkom, veral danksy die feit dat die ridderorde die groot finansiële laste van die oorlogsvoering in die Heilige Land nou grotendeels self gedra het.\nTeen die tweede helfte van die 12de eeu was die Tempeliers ook in die Europese bankbedryf besig en het oor skatkamers in die groot Europese stede beskik wat tegelykertyd as finansiële sentra van die orde gedien het.\nDanksy die hiërargiese organisasie en hulle militêre slaankrag was die Tempeliers ook eerder geskik om teen die Moslems te veg. Deur die groot aantal soldate en die hoë kwaliteit van hulle militêre opleiding het die Europese heersers die Tempelridders nogtans geleidelik as 'n groot bedreiging begin ervaar, aangesien die orde sterk genoeg was om sy politieke onafhanklikheid te handhaaf en magtig genoeg was om teen die Europese koninkryke op te tree.\nDie einde van die orde[wysig | wysig bron]\nDie teregstelling van Tempeliers\nMet die verlies van alle Europese besittings in die Heilige Land teen die einde van die 13de eeu het Pous Clemens V in 1305 besluit om alle bestaande ridderordes te verenig om sodoende 'n nuwe kruistog teen die Moslems te voer. Die ordes het egter geen belang in 'n nuwe oorlog gestel, en veral die Tempeliers het danksy hulle rykdom, trots en eksklusiwiteit deur die tyd al hoe meer ongewild geraak in bepaalde kringe. Ongeag die historiese feite is hulle dikwels beskuldig om verantwoordelik te wees vir die verlies van die laaste Christelike vesting in die Heilige Land, Akko.\nDie Franse koning Filips IV het uiteindelik as hul belangrikste en magtigste teenstander teen die ridders opgetree. Op 13 Oktober 1307 het Filips se offisiere die huise van Franse Tempeliers gestorm en die ridders in hegtenis geneem. Die orde is van alle soorte misdade beskuldig, soos byvoorbeeld heksery, sameswering met Moslem-magte, die aanbidding van vreemde godhede, die skending van Christelike simbole en homoseksuele verhoudings.\nDit is nie duidelik of die Franse hof net tipiese Middeleeuse vrese en vooroordele geïnstrumentaliseer het om die Tempeliers uit te skakel nie. Baie mense en selfs outoriteite soos die pous in Avignon en die konings van Engeland en Aragón het die beskuldigings bevraagteken. Deur middel van foltering het 'n aantal Franse Tempeliers skuldig gepleit, terwyl beskuldigde ridders in Italië, Engeland en Duitsland, waar foltering nie deel van die verhore was nie, óf vrygespreek is óf onskuldig gepleit het.\nNá 'n pouslike intervensie is die foltering van Tempeliers in Frankryk vir 'n tyd lank uitgestel, en baie ridders het hul skuldbelydenis herroep. Op bevel van koning Filips is 54 van hulle op 12 Mei 1310 in Parys lewendig verbrand. Koning Filips het druk op die pous uitgeoefen om die orde uiteindelik te laat ontbind, en in 1312 het Clemens V voor die koninklike druk geswig. Die Orde van die Tempeliers is formeel deur die pous ontbind, maar nie verdoem nie, en sy landgoedere is aan die Hospitaalridders oorgedra. Filips het die Tempeliers se skatte gekonfiskeer.\nDie laaste Grootmeester van die Orde van die Tempeliers, Jacques de Molay, is op 19 Maart 1313 op bevel van die Franse koning en sonder geregtelike ondersoek of doodsvonnis lewendig verbrand.\nDr. Otto Henne am Rhyn: Geschichte des Rittertums. Herdrukte uitgawe. Essen: Magnus Verlag s.j.\nGeorges Tate: L'Orient des Croisades. Parys: Éditions Gallimard 1991\nWikimedia Commons het meer media in die kategorie Tempelridders.\nOntsluit van "https://af.wikipedia.org/w/index.php?title=Tempelridders&oldid=2083197"\nDie bladsy is laas op 3 Desember 2019 om 11:13 bygewerk.


Wat presies is 'n wipskakelaar (KCD4)? - flikkerlig\nTuis > Nuus > Wat presies is 'n wipskakelaar (KCD4)?\nWat presies is 'n wipskakelaar (KCD4)?\nWat is 'n wipskakelaar?\nHoekom moet skakelaar waterdig wees?\nToepassing van wipskakelaars:\nWipskakelaarstruktuur is dieselfde as die knoppieskakelaar, behalwe dat die handvatsel in die skipvorm verander word.\nSkakelaars word algemeen gebruik as kragskakelaars vir elektroniese toerusting.\nHulle kontakte is verdeel in enkelpool, enkelpool en dubbelpool, dubbelpool en dubbelpool. Sommige skakelaars het ook aanwyserligte.\nKlik op hierdie skakel om produkbesonderhede te sien\nSoos die ontwikkeling van die industrie, die gebruik is groter en groter, en word gebruik by die plek soos kombuis en fabriek meer.\nWater is maklik om in die kombuis aan te raak, die wipskakelaar is maklik om in die water te breek, so daar is 'n waterdigte wipskakelaar, kan in vogtige omgewings gebruik word of kan met nat hande gebruik word.\nDaar is ander name vir die skakelaar, soos: golfskakelaar, wipskakelaar, IO-skakelaar, kragskakelaar, want die skakelaar lyk soos 'n skip, so dit word so genoem.\nSkakelaar word gebruik in waterdispenser, trapmeul, rekenaarluidspreker, batterymotor, motorfiets, ioon-TV-stel, koffiekan-tuimelskakelaar, die rangskikkingsinsetsels, die masseermasjien ensovoorts, hoofsaaklik is die huishoudelike elektriese toestelle en so meer GEBRUIK nogal baie.\nVerskillende tipes en kleure wipskakelaars.\nKyk na ons maatskappy-inleidingsvideo


Mannik op suurroom - Pastei en pasteie - Bak - 2021\nBestanddele om manna op suurroom te kook\nBestanddele vir die kook van manna op suurroom:\nFyn semolina 1 koppie\nSuurroom 25% vet 1 koppie\nVanieljesuiker 2 sakkies (elk 10 gram)\nKoeksoda 0,5 teelepel (geen glybaan)\nBotter 50 gram vir deeg en 30 gram vir vorm\nPremium koringmeel 1,5 koppies vir deeg en 2 eetlepels vir die vorm\nGekondenseerde melk 100 ml\nOkkerneute 70-80 gram\n250 milliliter glas, teelepel, eetlepel, diep bak, deksel, oond, blender, fyn gaasfilter, stoof, bakpan, braaipan met verwyderbare handvatsel, houtspies, kombuishanddoek, snyplank, kombuis spatel, bak, mes, Nagereg plaat\nKook manna op suurroom:\nStap 1: dring aan op lokmiddel.\nVir die eerste stap benodig ons 1 koppie semolina en 1 koppie suurroom 25% vet. Ons neem die suiwelproduk en gooi dit in 'n skoon, droë diep bak, voeg daar semolina by. Ons bewapen ons met 'n eetlepel en meng die bestanddele tot 'n homogene konsekwentheid. Volgens tekstuur moet die massa los en viskeus wees. Bedek die bak nou met 'n deksel en laat die semolina in suurroom brou 1 uur. Gedurende hierdie tyd word die graan sag en swel.\nSkakel die oond na ongeveer 40 - 45 minute aan en verhit die oond 180 grade celsius. Wel, as daar presies 1 uur verby is, begin ons die deeg voorberei. Gooi die regte hoeveelheid hoendereiers in die skoon bak van die blender, gooi 1 koppie korrelsuiker en voeg 2 pakkies vanieljesuiker by. Ons skakel die kombuisapparaat met die hoogste snelheid aan en klop die bestanddele totdat 'n homogene dik liggeel massa en die suikerkorrels heeltemal opgelos is. Hierdie proses sal ongeveer neem 2 tot 3 minute. Nadat ons die eiermassa in 'n bak met geswelde semolina gegiet het. Daar voeg ons 'n halwe teelepel koeksoda sonder 'n glybaan by, As jy meer sit, kry die koek 'n suikeragtige soda-reuk! Dan neem ons 'n sif met 'n fyn gaas en sif dit in die bak met die regte hoeveelheid premium koringmeel. Ons draai die stoof op 'n klein vlak en sit 'n klein bredie met 50 gram botter daarop. As die vet gesmelt is, haal die houer van die stoof af, laat dit effens afkoel, 2 minute genoeg sal wees, en giet die olie in 'n bak met al die bestanddele van die deeg. Ons meng die bestanddele tot glad. Die massa moet van mediumdigtheid wees, sonder meelklonte, soortgelyk aan suurroom.\nNou neem ons 'n pan met 'n verwyderbare handvatsel of enige ander bakkie en smeer dit met 'n stuk botter om die omtrek, 30 'N gram vet sal genoeg wees. Sprinkel dan die houer oor 2 eetlepels koringmeel sodat dit eweredig op botter lê. Giet die beslag in die voorbereide pan vir bak. Ons kyk of die oond opgewarm is tot die gewenste temperatuur, en eers daarna stuur ons die rou koek daarheen en plaas die houer op die middelste rek. Ons bak mannik vir 40 - 45 minute of tot goudbruin. Die baktyd hang ook van u oond af; vir sommige is hierdie koek binne die volle gereedheid 30 - 35 minutedaarom na 30 minute dit is raadsaam om na te gaan of die nagereg gereed is. As die bokant van die koek bedek is met 'n roosbruin kors, neem ons 'n houtspies en kyk of dit gereed is. Ons sit die einde daarvan in die vleis van die bakwerk uit en haal dit uit, as die skeppie klam is met stukke nie-gebakte deeg wat daaraan kleef, bring die koek tot volle gereedheid, selfs binne 5 - 7 minute in die oond. As die houtstok droog is, haal die koekvorm uit die oond, hou dit met 'n kombuishanddoek en plaas dit op 'n snybord wat op die kombuistafel gelê is. Laat die bak direk tot kamertemperatuur in die vorm afkoel. Nadat ons die koek met 'n kombuisspatel opgetel en op 'n skinkbord, 'n groot plat skottel of 'n vaas vir koeke gesit het.\nStap 4: Skep die koek uit.\nMannick is gereed en u kan dit al proe, maar om dit soet te laat lyk op 'n soet tafel, moet u dit versier. Hiervoor kan u soet bestanddele gebruik, soos versiersuiker, konfyt, stroop, suikerglasuur gebaseer op vrugte- of bessiesap. En ook die perfekte versiering is 100 milliliter kondensmelk en natuurlik 70 - 80 gram, wat voorheen met 'n okkerneutmenger gemors is. Nagereg is gereed, ons sny dit in skywe met 'n mes, sit dit op nageregborde en sit dit op 'n soet tafel voor!\nStap 5: bedien manies op suurroom.\nMannik op suurroom word na die bak tot kamertemperatuur afgekoel, aangesien warm meelprodukte baie verteerlik is. Volgens tekstuur blyk dit baie lugtig, los te wees, smaak dit sag en sag, maar oor die geur kan in een woord gesê word - verstommend! Kook met liefde en geniet heerlike en eenvoudige gebak! Goeie aptyt!\n- - In plaas van vanieljesuiker, kan u 1 teelepel vloeibare vanielje-ekstrak gebruik.\n- - As u baie sensitief is vir koeldrank en die geur daarvan nie verdra nie, moet u bakpoeier, dit wil sê bakpoeier, gebruik in plaas van hierdie bestanddeel. Vir bogenoemde massa bestanddele, 2 sakkies van 15 gram.\n- - Dikwels voeg ek eetbare, voorafgekapte neute, geweekte of gedroogde vrugte, sowel as bessies, soos aarbeie, rosyne, pruimedante, gedroogde appelkose en vele ander by die manna deeg.\n- - Vir die bak van manna kan enige kleefvrye of hittebestande vorm met 'n dik onderkant gebruik word.\nCopyright 2021 \_ Mannik op suurroom...


Oor beddens en boervroue - Atterbury Trust\nOor beddens en boervroue\nSophia Kapp, die senior taaladviseur by die Virtuele Instituut vir Afrikaans help nie net gratis met taalnavrae via epos nie, sy skryf ook lekkerlees rubrieke vir Maroela Media se webwerf, soos hierdie een oor die gebreekte bed en hoe ’n boervrou g’n terugstaan vir ’n boer as dit kom by planmaak nie…\n“Wel, dis òf dit òf ek brand die bed in die kamer af en dan dra jy die asse hier uit. Wat verkies jy?”\nEk kyk hom so oor die tee. “Wat’s dit?” Hy lig sy beker in ‘n saluut. “’n Boervrou vattie k*kkie.” En daar het jy dit, uit die mond van ‘n wyse Tswana.\nDié rubriek het oorspronklik op www.maroelamedia.co.za verskyn\nBy Atterbury Trust|2017-09-12T08:31:03+00:0012 September, 2017|Kultuur|0 Comments


Noodrand B&Bs - LekkeSlaap.co.za\nIndien jy Noodrand besoek en jy benodig akkommodasie, is jy op die regte plek. LekkeSlaap het wonderlike opsies vir B&Bs in Noodrand.\nOns bied 'n wye verskeidenheid van Noodrand B&Bs om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!\nB&B in Noodrand\nB&Bs binne 10 km vanaf Noodrand\nSnooze-A-Lot Guest House bied gerieflike B&B-verblyf in Secunda. Die perseel is 4,2 km van die Trichardtsfontein-dam, 9,7 km van Evander-dam en 'n kort entjie se ry van die NG-kerk Secunda-Oos. Verblyf is beskikba...\nB&Bs binne 50 km vanaf Noodrand\nWelkom by die Noodrand B&Bs blad - loer bietjie na ons uitgebreide reeks van B&Bs hieronder, of gaan kyk na ons algehele Noodrand akkommodasie blad indien jy na alle tipe of soorte Noodrand akkommodasie soek. Wanneer jy die ideale B&B akkommodasie gekry het kan jy maklik betaal deur LekkeSlaap se veilige betalingsportaal.


In en om die huis: Wortel-en-hawermoutbrood\n• 4-6 wortels, geskil\n• 105 g (190 ml) bruinbroodmeel\n• 105 g (190 ml) koekmeel\n• 2 ml koeksoda\n• 60 ml gerolde hawermout, plus ekstra vir oorsprinkel\n• 130 ml sonneblom- of kanola-olie\n• 40 g (45 ml) bruinsuiker\n1 Rasper die wortel fyn en druk die meeste sap uit. Rasper genoeg om ’n koppie (250 ml) vol te maak.\n2 Meng die twee soorte meel, koek- soda, bakpoeier en hawermout saam. Voeg 5 ml sout by.\n3 Klits die eiers en olie saam. Roer die suiker en wortel by. Vou die meelmengsel in en roer dit liggies om seker te maak dis gemeng, maar wees versigtig om dit te veel te meng.\n4 Skep die deeg in ’n broodpan wat gevoer en gesmeer is. Sprinkel ekstra hawermout bo-oor. Bak dit vir een uur in die verhitte oond, of tot ’n toetspen skoon uitkom. Die brood smaak die beste op die dag waarop dit gebak is.\n• Allergene: koring, gluten en eiers


PressReader - Volksblad: 2018-10-13 - Afspraakmoorde: Cecilia ontken bediening\nAfspraakmoorde: Cecilia ontken bediening\nVolksblad - 2018-10-13 - Nuus - Jana Marx\nMaar wat dan van ons tatoeëermerke? — LE ROUX STEYN\nDie Krugersdorpse “Christelike bediening” Electus per Deus was “net ’n groep vriende”, het die hooggeregshof in Johannesburg gister gehoor.\nDié groep word betrek by die 11 sogenaamde Krugersdorp-afspraakmoorde.\nCecilia Steyn, die vermeende opperbrein, ontken egter dat Electus per Deus ooit ’n bedieningsgroep was.\nAdv. André Coetzer, haar regsverteenwoordiger, het dit tydens kruisondervraging aan Le Roux Steyn, staatsgetuie, gestel dat Cecilia gaan getuig dat dit nie ’n bediening was nie.\n“Dit was ’n groep vriende wat saamgekom het,” het Coetzer aangevoer.\n“Maar wat dan van ons tatoeëermerke (die woorde: Electus per Deus)?” het Le Roux gevra.\n“Julle kon dit mos vrywilliglik gekry het,” het Coetzer gesê.\n“Die feit dat sy ons laat glo het sy is ’n satanis wat uit die Kerk van Satan gekom het en dat ons vir haar moet bid, die ander mense wat uit satanisme kom wat ons moes beskerm – dít was die grondslag waarop die bediening gestig is,” het Le Roux volgehou.\nCoetzer het Le Roux daarop gewys daar was geen aanbiddingsgeleenthede en geen gemeentelike byeenkomste, wat eie aan ’n bediening is, nie.\n“Nee, daar was. Ons sou in Cecilia se kamer bymekaarkom, die Bybel uithaal en bid. Daar was ’n paar van ons,” het Le Roux geantwoord.\nCoetzer het aangevoer dat die geld wat groeplede bygedra het volgens Cecilia slegs gebruik is om kos te koop en hulle te versorg.\n“Sy het kos gekoop, klere, ’n PlayStation . . .” het Le Roux getuig. Hy het vroeër getuig dié geld is ook aangewend om die sogenaamde bekeerde sataniste te versorg.\nOp Coetzer se vraag oor of daar reëls in die bediening bestaan, het Le Roux gesê daar was geen “geskrewe” reëls nie, “maar ons mag nie familie en vriende gehad het nie, want hulle was bang ons gebruik alkohol en word dan deur die Kerk van Satan ingetrek. Ek is soveel keer geslaan omdat ek met mense seks gehad het met wie ek nié seks gehad het nie.”\nCecilia Steyn, Marcel Steyn en Zak Valentine staan tans tereg op verskeie aanklagte waaronder moord en sameswering tot moord. Le Roux is reeds skuldig bevind en gevonnis. Hy is Marcel se broer. Hul ma, Marinda Steyn, en John Barnard is ook reeds skuldig bevind en gevonnis.\nFoto: JANA MARX\nDie Electus per Deus-tatoeëermerk wat Le Roux Steyn op sy arm laat aanbring het.


‘Universiteite moet personeel beskerm’ - Maroela Media\nDie vakbond Solidariteit neem tans regstappe om universiteite te dwing om Solidariteit se lede en ander personeel behoorlik te beskerm.\nJohan Kruger, adjunkhoof van Solidariteit, het gesê die regstappe word gedoen nadat personeel en studente die afgelope paar dae onder uitgebreide geweld en vigilante-optrede op kampusse deurgeloop het. “Personeel moes in die afgelope dae beledigings, dreigemente en fisiese aantasting van hul persoon verduur, wat meermale ingesluit het dat hulle gedwing is om klasse te verlaat. Dit is onaanvaarbaar dat universiteite toelaat dat gewelddadige studente van klas tot klas loop op kampusse en hul sin kry.”\nKruger het gesê Solidariteit berei tans ’n prokureursbrief voor waarin die Noordwes-Universiteit gemaan word om sy personeel behoorlik te beskerm. “Indien die universiteit in gebreke bly om dit te doen, sal Solidariteit dringende regstappe neem om beskerming van personeel af te dwing. Universiteite behoort enige student en nie-student wat klasse ontwrig, personeel fisies bedreig en ander vorme van geweld pleeg, onmiddellik onder bedwang te bring en op gepaste wyse te vervolg. Indien die Noordwes-Universiteit dit nie uit eie beweging doen nie, gaan ons hulle daartoe dwing,” het Kruger verduidelik.\nSolidariteit oorweeg om, benewens die skrywe aan die NWU, ook skrywes aan ander universiteite, waar sy lede se veiligheid nie verseker word nie, te rig. “Ons is in gesprek met ons lede by verskeie universiteite en behou ons regte voor,” het Kruger gesê. “Solidariteit nooi sy lede, ander universiteitspersoneel en studente uit om voorvalle waar hulle bedreig, beledig of fisies aangetas is, onder ons aandag te bring.”\nDis nou goeie nuus van Solidariteit se optrede. Sterkte met ‘n grootse poging wat nie maklik sal wees onder die huidige omstandighede wat geskep word deur ‘n slap regering.\nDie studente moet ook beskerm word teen ander gewelddadige elemente wat meestal nie eers studente is nie.\nsarie an heerden · 4 jare gelede\nNa wat ek heeldag gister op televisie gesien het besef ek dat die kulture tussen die verskillende groepe in hierdie land totaal verskil en besefek dat ek tans polities verkeerd is om te aanvaar dit waarvoor baie van ons 20jaar gelede gestem en gekry het. Ons het verkeerde keuses gemaak.\nMy kommentaar wat sopas ingestuur is kon nie gedupliseer gewees het nie want ek lees ALLE kommentaar en ek het NIE gedupliseer nie. Ander het ook al hieroor gekla. Dit sal meebring dat ons eenvoudig nie meer julle nuus sal lees of die moeite doen om kommentaar te lewer nie. Komaan, die Engelsman se: PLAY THE GAME.\nDie “dit is ‘n duplikasie” kommentaar het ek ook heelparty keer ervaar, terwyl ek seker is daarvan dat daar absoluut GEEN duplikasie plaasgevind het nie.


Lodge in Dinokeng\nWoodlands Game Lodge is in die ongerepte Bobbejaansberg Privaat Natuurreservaat in Gauteng se Dinokeng-omgewing net 23 km vanaf Pretoria geleë. Die lodge bied verblyf in 'n verskeidenheid kamers, elk met 'n konin...\nYS Kliphys en Pophys\nYS Kliphys en Pophys grens aan die Dinokeng Big 5 Game Reserve in Gauteng en bied gehalteverblyf wat ideaal is vir natuurliefhebbers. Die Kliphys is 'n klein, handgemaakte klipeenheid met 'n ryk geskiedenis wat uit...\nThe Conclave Country Lodge bied 'n unieke bosveldwegbreek op 'n rustige plaas wat aan Dinokeng Natuurreservaat grens. Die lodge is 'n uur se ry vanaf Pretoria. Verblyf word in 8 selfsorgwoonstelle by die Conclave,...\nThekwane Lodge is in die Dinokeng Groot 5-reservaat wat sowat 60 km noord van Pretoria is en is die ideale wegbreek vir paartjies en gesinne. Verblyf is beskikbaar in 2 suites en 3 selfsorg-rondawels met slaapplek ...


aandete – Liplekker\n6 – 8 snye witbrood,\n2 blikkies tuna,\n1 – 2 k gerasperde kaas,\n1 blikkie Idealmelk,\nSny korsies van brood af en smeer met botter. Plaas onder in gesmeerde oondskottel. Dreineer tuna, breek fyn met vurk en versprei eweredig oor brood. Strooi kaas bo-oor. Klits eiers, Idealmelk, sout & rooipeper saam. Gooi oor vis en kaas in skottel. Bak in matige oond (180°C) tot eier en melk gestol is. Bedien warm met gemengde slaai.\nAuthor adminPosted on Jan 28, 2019 Categories Blikkies Vis, ResepteTags aandete, maklik, resep, tunaLeave a comment on TUNA VIR AANDETE\n1 k Gaar Rys\n2½ k Koue Hoendervleis\n1 Pakkie Hoendersop\nBraai ui in die margarien tot ligbruin. Voeg die rys by en roer liggies met vurk. Voeg nou die hoender by en meng liggies. Meng sop met die water en gooi oor die rys mengsel. Laat prut vir 40 minute, roer af en toe, en bedien warm.\nAuthor adminPosted on Jul 18, 2009 Mar 29, 2019 Categories Hoender, ResepteTags aandete, aandete gereg, Hoender, ligte ete, maklik, resepte, vinnigLeave a comment on Aandete Gereg


Ollie olifant kom sy Mys tee – 101 Slaaptydstories\nOllie olifant kom sy Mys tee\nMys die muis was ‘n slim en sterk muis wat elke dag dapper in die Vrystaatse oerwoude rondgestap het. Mys was nie net die slimste nie, maar ook die mooiste muis in die hele Vrystaat, met twee goot ore soos ŉ seekoei en sierlike geel maanhare ŉ leeumannetjie. Mys het heeldag in die Bloembos rondgeloop en slim planne beraam om vir Ollie olifant op sy plek te sit, want Mys die muis het nie baie van Ollie gehou nie.\nOlifant was ŉ bietjie van ‘n boelie en elke keer as Ollie in aantog is, moes die ander diere van die bos benoud skarrel om uit sy pad te kom. Olifant was só groot en kwaai dat al die diere van die bos weggehardloop het wanneer hy nader kom. Almal was bang vir die tamaaie olifant met sy geniepsige slurp.\n“HAAROOOOOMMPP!!” trompet Ollie luid deur sy slurp. Die diere in die Vrystaat was baie bang dat Olifant hulle met sy lang slurp brandboude sou gee. Die aarde het gedreun en al die diere moes agter bome en bosse en plante skuiling gesoek, te bang om ŉ ooglid te roer. Dan het hulle grootoog geloer hoe Olifant windmakerig verbystap, stert al waaiend en swaaiend en sy slurp hoog in die lug.\n“Ons moet hom ŉ les leer,” sê Mys die muis eendag vir sy boesemvriende, Jakkals en Wolf. “Daardie olifant is gans te grootdoenerig en baie arrogant, ons moet sy ego bietjie krenk.” Jakkals en Wolf was maar skrikkerig vir Olifant en het nie baie vertroue in Mys se planne gehad nie. Daarvoor het hulle al te veel die gelag betaal as Mys se planne skeefloop. Olifant het al ŉ paar keer vir Jakkals en Wolf met sy geniepsige slurp op hulle boude gepiets, wat opsigself ŉ slegte ding is nie omdat die twee vabonde van die stoutste diere in die hele Vrystaat is.\n“Mys, jy praat net groot. Olifant is groot en sterk en jy is klein en wit met ŉ krom stertjie. Jy is nogal lelik ook. Hoe gaan jy daardie grote olifant ŉ dure les leer?”\n“Ek is miskien lelik,” mymer Mys die muis, “maar ek is baie slim. Het julle al van die Vrystaatse toutrek-kampioenskappe gehoor?”\n“Wat? Mys, daar bestaan nie so-iets nie. Wat bedoel jy?”\n“Daar gaan ‘n gròòt toutrek-kompetisie plaasvind en die wenner kan ‘n hele kruiwa vol maroelas wen.”\n“Mys,” sê Jakkals en Wolf verbaas, “is jy van jou sinne beroof? Niemand eet maroelas behalwe olifante nie en domastrante bobbejane nie!”\n“Aha!’ roep Mys uit. “Nou begin julle twee karnallies verstaan. Gaan haal vir my ŉ lááng sterk tou en bring die tou hier na die rivier toe. Toe-toe, wikkel julle!” Jakkals en Wolf draf fluks weg hardewarewinkel toe om die tou te gaan koop en Mys gaan sit onder die boom en eet lustig aan ŉ stukkie cheddar kaas.\n“Mys,” vra die ander diere, wat al gewoond was aan die muis se poetse en manewales, “wat voer jy nou weer in die mou?”\n“Het julle gehoor van die Vrystaatse toutrek-kampioenskappy wat ek organiseer? Groot pryse te wen, baie geld en baie maroelas!”\n“Mys, nou is jy stuitig! Net olifante eet maroelas. En domastrante bobbejane!”\n“Aha!” sê Mys, terwyl hy vir Jakkals en Wolf wag om die lááng tou te bring. “Vandag gaan julle ‘n ding sien! Vandag leer ek vir olifant ŉ dure les.”\nVersigtig vat Mys die muis die groot sterk tou en bind die een kant aan die grootste en dikste boom in die hele Vrystaat. Hy draai die tou sommer tien keer stewig om die boom en maak ŉ groot vissermansknoop.\n“Reg,” knipoog Mys onnutsig vir Jakkals en Wolf. “Jakkals, staan jy hierdie kant en trek die tou en Wolf staan jy dáárdie kant en trek die tou. Maak of julle hard oefen vir die kampioenskappe.” Net toe kom Olifant daar verby en hy sien die petalje. Oliefant kyk lank na Jakkals en Wolf wat maak of hulle teen mekaar toutrek. Al die diere van die bos sit in ŉ kringetjie en hou hulle dop. So nou en dan klap hulle selfs vir Jakkals en Wolf hande.\n“Wat doen julle?” vra Ollie olifant barstig. Mys die muis, wat net vir hierdie oomblik gewag het, staan gretig nader om te verduidelik. “Nee meneer olifant, jy het seker gehoor van die groot Vrystaatse toutrek-kampioenskappe wat gaan plaasvind. My vriende Jakkals en Wolf oefen so lank, kyk hoe sweet hulle. Baie geld en baie maroelas om te wen!”\n“Maroelas,” sê Olifant gretig en hy lek sy lippe gulsig met sy slurp af. “Hoeveel maroelas?”\n“Sommer ŉ kruiwa vol, meneer olifant,” grynslag Mys die muis en hy vryf sy hande saam. Honderde maroelas, soveel as wat jy kan eet.”\n“Wat moet ek doen om die eerste prys te wen?” vra Olifant ongeduldig. Hy droom aan al die lekker maroelas wat hy gaan eet en lek sy groot lippe klip-klap af.\nMys beduie skelm vir die ander diere om nader te kom.\n“Sien jy hierdie tou, olifant?”\n“Ja, ek sien hom.”\n“Nou ja, om die groot prys te wen moet jy altwee kante van die tou trek! Jy slaan net ysterklou in die grond en trek vir ŉ vale!”\n“Aág, dis maklik,” sê Olifant vol selfvertroue.\n“Ja, dit is maklik. Reg so,” lag Mys. “Jy moet altwee kante van die tou trek, die een punt met jou slurp en die ander punt met jou stert. Ek het die tou net om die boom gedraai sodat jy nie moet gly nie.”\n“Maar dit lyk te maklik,” sê Ollie olifant grootdoenerig en dink aan al die sappige maroelas wat hy gaan wen.\n“Reg, staan net so, olifant” beduie Mys die Muis. “Dan bind ek solank die een kant van die tou om jou stert, sodat jy die anderkant met jou groot sterk slurp kan trek. Olifant staan windmakerig reg en Mys bind die een punt van die tou om olifant se stert en gee vir hom die anderkant van die tou aan. Ollie olifant draai sy slurp stewig om die tou – nou is hy gereed vir die groot trek.\n“Een, twee, drie, trék! Mys laat sak sy wysvinger en Olifant begin trek vir al wat hy werd is. Olifant kap sy hakke in die grond in en laat los ŉ allemintige brul en hy trek en trek asof sy lewe daarvan afhang.\nNiks gebeur nie. Olifant trek so hard dat die rook by sy groot ore uitkom.\n“Trek olifant, trek!” skree die diere en hulle jil van plesier.\nOlifant swoeg en sweet en trek vir die vale. Hoe harder Ollie olfant aan die een kant van die tou trek, hoe stywer word die knoop anderkant om sy stert.\n“Ag-nee, olifant,” sê Mys terwyl hy een van die lekker maroelas afskil om te eet. “Jy moet harder trek. Trek jong, trek!”\nOlifant trek en trek en swoeg en sweet, maar die tou word net stywer en die grootste boom in die Vrystaat beweeg nie ŉ duim nie. Elke keer as hy met sy slurp trek, trek sy stert aan die anderkant net so hard terug.\nMys die muis en die diere lag te lekker vir Olifant. Náderhand gaan een uur verby, toe twee ure. Olifant trek met mening, maar die grootste boom in die Vrystaat staan doodstil en Olifant se stert word al hoe seerder van al die trekkery.\n“Trek, Olifant, trek!” skree die diere plesierig en smul te lekker aan al die maroelas wat Mys vir hulle uitdeel.\nTeen sononder trek Olifant, wat toe al lekker moeg en flou is, nog so ŉ bietjie moedeloos aan die tou. Hy is later pootuit, maar nou en dan trek hy darem nog so ŉ bietjie. Al die diere van die bos lê onder die bome vir olifant en kyk, van hulle is naderhand so uitgeput van al die kykkery dat hulle sommer net daar aan die slaap raak.\nLaatmiddag stap Mys nader, met ŉ baie klein ou maroelatjie in sy poot.\n“Ag Olifant, jammer man. Dit lyk nie of die toutrekkery vir jou werk nie. Jy moet nou maar ophou trek en eers bietjie rus. Jy lyk vir my heeltemal vodde. Ek dink jy sal nog baie moet oefen voor jy sterk genoeg is om die Vrystaat se toutrek-kampioenskappe te wen.”\nUitegeput laat los olifant die lááng tou en sak moedeloos op sy hurke neer.\n“Ag, eina my rug is seer,” kla Olifant futloos en gaan sit kop onderstebo onder onder die groot ou Vrystaatse boom. “En my stert is ook seer,” huil hy.\n“Toemaar, Ollie,” sê Mys vriendelik en gaan sit langs hom. “Hier is ‘n klein sappige maroelatjie as troosprys vir jou, ŉ asynlappie vir jou voorkop en ‘n fraai klein snoetpoetsertjie om jou neus mee te blaas.”\n“Baie dankie, Mys, ek waardeer dit.”\n“Alles reg, Ollie. Jy kort net bietjie oefening, volgende jaar kan jy weer probeer, miskien word jy dan die kampioen.”\nMys die muis sit sy arm vertroostend om Ollie olifant se skouer en saam-saam sit hulle na die pragtige Vrystaatse sonsondergang en kyk.\n“Maar Olifant, ek het darem so ŉ bietjie goeie nuus vir jou,” kondig Mys die muis voor al die diere-toeskouers aan. “Jy het vir ŉ rukkie groot pret en plesier aan die diere van die Vrystaat verskaf met jou manewales om jou eie stert te trek. Die diere het toe ŉ vergadering gehou en besluit jy is nou een van ons. Niemand is meer bang vir jou nie en jy is nou een van die Vrystaat se dieregesin. Daarom het ons almal besluit om jou te herdoop, van net olifant na Ollie olifant. Jy sien Ollie, die naam Ollie klink net beter as olifant. Ollie olifant is ‘n lekker ronde naam, ŉ lekker troetelnaampie om by jou mollige lyfie te pas.”\nOllie olifant kyk om hom rond en sien al die diere van die Vrystaat wat vir hom glimlag en hande klap. Mys die muis se mooi gebaar maak hom Ollie skoon aangedaan en hy pik ŉ traan met sy nuwe snoetpoetsertjie weg. “Rêrig, Mys? Baie dankie julle almal, vir my mooi nuwe naam. Ek is baie dankbaar om nou een van die diere van die Vrystaat te wees en ek belowe om niemand ooit weer skrik te maak nie. En Mys, al die diere kan van nou af elke dag gratis op my rug rondry om sien hoe asemrowend mooi die Vrystaatse vlaktes is.”\n‘Séla’ lag Mys die muis in sy mou, terwyl hy alte lekker aan nog ŉ sappige maroelatjie kou.


April kap DA – Oudtshoorn Online\nApril kap DA\nInhuldiging van Bridgton Pawiljoen die afskop van ANC verkiesingsveldtog\nKom wat wil tussen die oë feitelike beriggewing van wat\njy waarskynlik selfs nie eens besef jy behoort te wil weet nie\nKlik hier om @OudtshoornO op twitter te volg\nDrewan Baird. Oudtshoorn. 8 Junie 2013. 12h55. Die uitvoerende burgemeester van die Groter Oudsthoorn, raadsheer Gordon April, het hom sterk teen die DA uitgespreek in sy inhuldigingsrede by die ingebruikneming van die Bridgton-pawiljoen vanmiddag.\nDie toespraak word beskou as die afskop vir die ANC se verkiesingsveldtog vir 7 Augustus.\nDie afwesigheid van die DA-raadslede by ‘n groot gemeenskapsgeleentheid in Bridgton spreek boekdele van die party se werklike betrokkenheid by die groter gemeenskap van Oudtshoorn.\nRaadsdame Diane de Jager is die uitsondering: Sy het deftig en statig vertoon en vriendelik gesels.\nHier is die volle teks van die toespraak:\nDie skrywer Cynthia Ozick het gesê, “Die konstruksie is nie so belangrik soos die visie nie.”\nDie konstruksie is nie so belangrik soos die visie nie.\nHierdie pragtige pawiljoen is ‘n baie belangrike baken in Bridgton.\nHierdie pragtige pawiljoen is ‘n reuse aanwins vir die mense van die Groter Oudtshoorn.\nMaar bowenal gee hierdie pawiljoen gestalte aan my visie vir Oudtshoorn: ‘n Sterk munisipaliteit wat omgee en streef om die lewenskwaliteit van al sy inwoners volhoubaar te verbeter.\nHierdie pawiljoen is ‘n monument vir dié visie.\nEk het self, op 13 Maart verlede jaar, die eerste sooi vir hierdie pawiljoen gespit.\nEers het die Burgemeesterskomitee goedkeuring gegee dat daar aansoek gedoen mag word vir befondsing by die Wes-Kaapse regering om ‘n nuwe pawiljoen te bou. Provinsie het R9.6 miljoen gegee. Die raad het R1miljoen uit eie fondse bygedra, en die NDPG ook ‘n miljoen.\nDaar was al in die tagtigerjare planne om ‘n pawiljoen hier in Bridgton te bou maar dit was altyd die een ding en dan die ander ding en dis nooit gedoen nie.\nToe die geld uiteindelik beskikbaar raak, wou die destydse DA-raad nuwe spreiligte by die De Jager-Sportkompleks daarmee oprig.\nDit het daarop uitgeloop dat ek en twee van my voormalige OD-kollegas die DA/OD-koalisie verlaat het en onder geweldige persoonlike druk ons gewig agter projekte soos hierdie pawiljoen gegooi het.\nEn dit kan julle almal vandag weet: Solank Gordon April burgemeester is van die Groter Oudtshoorn sal die mense van die Groter Oudtshoorn eerste kom!\nLuister maar na wat alles gesê word…\nMaar KYK na wat alles GEDOEN word!\nUiteindelik het die droom waar geword en Blignaut-Philmano Konstruksie het die tender gekry.\nOnthou, dit is op hierdie veld waar groot Rugby-name die eerste maal raakgesien is: Kabamba Floors, Desmond Malgas, Hennie Konstabel – almal manne wat met Springbokbaadjies spog.\nDis ‘n veld wat ‘n spoggerige pawiljoen VERDIEN!\nHier is vier volledige kleedkamers wat ook vir gestremdes toeganklik is.\nHier is ‘n onthaalsaal en kombuisgeriewe.\nHier is sitplek vir 1,200 mense.\nHier is geriewe vir skeidsregters en mediese personeel.\nToeskouers – julle kan nou onderdak sit en rugby kyk!\nEn dit lyk mooi!\nDis ‘n mooi pawiljoen!\nDie hele omgewing lyk sommer mooier!\nHierdie pawiljoen-projek het werk geskep vir sub-kontrakteurs en geskoolde en ongeskoolde ambagsmanne.\nDie pawiljoen is gister deur die kontrakteur aan die munisipaliteit oorhandig: Voorwaar ‘n pragstuk waarop ons almal trots kan wees.\nNamens die raad en die munisipaliteit bedank ek al die rolspelers: amptenare, die projekbestuurder, die argitek, die raadgewende ingenieur, die kontrakteur, die sub-kontrakteurs, en die algemene werkers – almal wat help bou het aan die Bridgton Pawiljoen.\nVerskeie klein kontrakteurs het tande gesny op hierdie pawiljoen. Die projekbestuurder, mnr William van der Poel, het juis gister by die oorhandiging gesê dat hy aangenaam verras is deur die toewyding van die plaaslike kontrakteurs en die kwaliteit van hulle werk. Hy het bygevoeg dat hierdie pawiljoen geen treë terugstaan vir enige ander Suid-Afrikaanse stadion nie!\nEn WP Rugby is juis vandag hier.\nMnr Wakefield, Thelo, terwyl julle daar in die Kaap so baklei oor Nuweland en die Kaapse Stadion moet julle dalk vir die politikuste en die manne met die beursies gaan vertel van Bridgton – hier kan julle in sonskyn speel en die wind sal nooit julle balle van die pale af wegwaai nie.\nEk is seker, Thelo, die voorsitters van die sewe rugbyklubs wat hierdie pragtige veld nou hulle tuisveld noem sal kan plek maak vir die Stormers in voorwedstryde.\nAan SWD Arende se mense, Hennie Baartman en Johan Lerm en hulle beamptes, wys die WP vandag hoe ons dinge in die Groter Oudtshoorn doen!\nEk open hierdie pawiljoen met vreugde vir die gebruik en genot van al die inwoners van die Groter Oudtshoorn.\nKlik hier omin te skryf – dis gratis | Adverteer op O!O | Tuis\n2013/06/08 2013/06/08 DB\n← ‘n Helse verleentheid vir die DA\nExecutive mayhem →\n14 thoughts on “April kap DA”\n2013/06/11 at 07:16\nDit behoort nie aanvaarbaar te wees nie maar woorde is glibberige goed en goeie politiek het niks met beginsels uit te waai nie. Ons munisipaliteit is so bankrot dat hulle een persoon vir dienste gelewer R30 000 skuld – dis net een man. Maar sorg vir straatkinders, vir mense met gestremdhede, daai goed wen nie verkiesings nie. Daai goed staan nie as monumente van mag en vergryping nie. Niemand word dronk van opgewondenheid oor worthy causes nie. Politics is the opiate of the masses. Daar was Saterdag net te veel magtige manne wat sweet nothings in mekaar se ore staan en fluister het. You ain’t seen nothin’ yet. Laat ons eerder nie verder hieraan torring, dan rafel hy dalk heeltemal uit. Die raad is ontvanklik vir n sakeman wat sy naam op die pawiljoen wil laat pryk, teen n prys. Alles is te koop, maar niks is van waarde nie. En die WP spelers is eers 1 uur die volgende oggend in hul eie huise na n lang busrit, dis darem nie n goeie gasheer wat so maak nie.\nO ja, Johan Fourie was darem ook Saterdag daar, langs die veld toe Adias en PSP mekaar op die B-veld aangevat het. Sommige ouens is nie bang vir modder op hul skoensole nie.\n2013/06/10 at 14:12\nDie meeste geld van die Wes-Kaap Regering (R9.6m). Die Neighborhood Development Grant (NDPG) en die raad het elk R1m opgedok.\nSelfs ek meen dis aanvaarbaar. En jy?\nDie verblyfsaak, so verneem ek, is ‘n ánder storie. Daar is kennis geneem van ‘n nuwe amptenaar se insette, en vandaar die verblyfreëlings.\n2013/06/10 at 14:03\nI am but a simple man, searching for a simple life, filled with quietude and please, no strife. Maar in die goeie ou dae sou O!O ook tog iets te sê gehad het oor `n bankrot munisipaliteit wat R11miljoen op `n stadion spandeer. Of wat van WP wat so byna hul trippie moes kanselleer oordat die munisipaliteit nie geld het om vir hulle verblyf te betaal nie. Of wat van Vlancio Donson wat, toe fotograwe moes jockey om die burgemeester by die opening af te neem, uitgeroep het “Skryf tog net dis die ANC burgemeester daai!”\nNee wat, die belangrikse gebeurtenis van die naweek was nie die burgemeester se stryd om daardie eenvoudige toespraak te lees nie, ook nie SWD se stryd om gelykop te speel teen `n WP o.21 span in `n verkorte wedstryd nie. Daardie man wat van die pawiljoen afgendonner het, hy gaan nog `n metafoor word vir die hele bleddie spul. Arme drommels is ons, elkeen van ons, dronk van geluk tot ons gesig eerste in ons eie snot beland. But, as I said before, no alarms and no surprises, please.\n2013/06/10 at 10:17\nVoorwaar ‘n pragtige toespraak. Of dit nou volle blootstelling op O!O verdien is ‘n ope vraag. Wat die toespraak vir my noemenswaardig bomenslik wonderbaarlik en poëties maak is die vlotheid daarvan. Dit is geskryf om op die man af te klink, tog met die nodige aandag aan detail sonder om verhewe te klink. Voorwaar ‘n uitstekende stukkie werk vir iemand wat deur die hof beskryf is as ‘n persoon van beperkte …(almal ken nou al daai storie.)\nEk wag gretig op die dag wat Gordon April sy eie toespraak skryf en dit dan voorlees. Dit tersyde – as ‘n groot aanhanger van O!O moet ek sê ek vind die algehele aanslag teen die DA en die totale afwesigheid van kritiek teen die munisipalitiet en Gordon April se skoongeskeerde en gepoetste beeld ietwat van ‘n kopskuif. Dalk skuif my kop te stadig om by te hou.\nDat die DA se poging tot ‘n oorname geflop het is duidelik, maar dat hulle planne om ‘n tussenverkiesing af te dwing geslaag het is duidelik. Dat Gordon April skielik ‘n person geword het wat sy eie beswil en eie posisie ter syde stel ter wille van die “greater good” of Oudtshoorn betwyfel ek ten sterkste.\nKP, dis ‘n stadion, nie ‘n stadium nie…\nGertruida van Niekerk says:\n2013/06/09 at 10:50\nHet OO nou ‘n kaderblad geword en die burgemeester wat al so op hierdie blad as ‘n st 4 klong verguis is, die nuwe groot verlosser? Ek hoor mnr Baird is nou op Beroerdplein se soustrein. Is dit waar en is dit dalk die rede vir OO se gesindheidsverandering?\nDie spreekwoord lui mos: wie se brood mens eet die se woord mens eet.\nNa my mening is dit bedenklik dat die opening van die pawiljoen gebruik word vir politieke gewin.\n2013/06/09 at 05:38\nJulia le Roux is ‘n betrokke raadslid – ongetwyfeld.\nMaar slegs Diane de Jager by die opening van die Bridgton pawiljoen!?\nO, en Peter Roberts is in die skare gewaar.\nWessie van der Westhuizen het voor die aanvang van die verrigtinge verdwyn… En daar’s ‘n tussenverkiesing in wyk 13 oor ‘n paar weke!?\nSwák, DA; swák!\nMaar nie-bywoning van gemeenskapsvieringe is die minste van die DA se probleme.\n2013/06/08 at 21:32\nAnder DA raadslede het ook ander goed gedoen. Ek het vandag vir Julia le Roux gesien waar sy in die SWD Drummie finale beoordeel het. Alles in die lewe gaan nie net oor rugby nie! Drummies girls het vandag in hulle volle uniform in die reen geloop en dit was amazing!\n2013/06/08 at 16:13\nIn all fairness to the DA, will you want to show your face in public after last week’s humiliating comedy of catastrophes?\n2013/06/08 at 16:06\nGordon ek hou jou al vir jare dop. Ek was baie bly toe jy burgermeester geword het en het baie hoop gekry vir die dorp. Ongelukkig het die Patelle, Putco’s, Songezi’s en Thandikeli’s van die wereld jou onder hulle invloed gekry en sodoende ingesleep in die duisternis waar hulle wil funksioneer, en waar jy nie hoort nie. Welgedaan met hierdie stadium, ons is trots op jou. Omring jou asb voorts met die regte mense en raak ontslae van die slange hierbo wat vir te lank jou verblind het. Hulle is net “kamerade” solank hulle iets uit jou kan kry en voel ‘n flenter vir jou, jou mense en jou visies. As jy dit doen is ek persoonlik reeds een wie bereid is om jou nog ‘n kans te gee. Maar wees verseker, stel ons weer teleur en dit sal jou laaste kans wees. Mag God jou wysheid en insig gee om die regte dinge van nou af te doen.\n2013/06/08 at 15:25\nJammer hy is nie sigbaar tussen die eregaste nie; hy is ‘n genooide. Help nie jy soen ‘n meisie in die donker nie.\nWessie van der Westhuizen is in die BBP-parkeerarea gesien, maar hy het voor die verrigtinge begin het al vinnig verkas.\n2013/06/08 at 15:15\nRaadslid Peter Roberts, n DA Raadslid was ook en is nog steeds hier.\n2013/06/08 at 13:26\nNice one, Les! Too true!\n2013/06/08 at 13:01\nTheuns Botha sal sê: “Mooi man!”


Landverhuising tot Nagedagtenis aan Jan van Riebeek.\nVolgens ons in die pers te lees gekry het, is invloedryke Nasionaliste in Johannesburg besig met die uitvoering van 'n plan tot bevordering van landverhuising van Europeane na Suid-Afrika. Die sal glo heet: ‘Landverhuising tot Nagedagtenis aan Jan van Riebeek,’ die grondvester van die Dietse Afrikanervolk. 'n Aanvang sal gemaak word met die opening van ten minste twee kantore: in Nederland en in Londen. Die oprigters het die oog op die versterking van die blanke bevolking van Suid-Afrika met mense van 'n beskeie inkome en ‘van die stand van ons geëerde voorvaders.’ Aan dié mense sal hulp verleen en raad verskaf word wat betref die verkryging van grond in Suid-Afrika. Die vereniging het egter niks te maak met die koop en verkoop van grond en dus geen geldelike belang by die saak nie. In alle provinsies sal afdelings van die vereniging ingerig word tot bevordering van die beoogde doel.\nHierdie berig is ongetwyfeld van baie groot belang en die behoorlike uitvoering van die plan sal beslis die versterking van die Dietse bevolking in die hand werk. Die feit, dat dit 'n politieke kleur skyn te hê, omdat dit van die Nasionaliste afkomstig sou wees, doen aan die waarde van die saak niks af nie. Dit is vir Groot-Nederlanders eerder 'n rede vir verheuging, omdat dit 'n sekere waarborg inhou, dat die Dietse bestanddeel van die landverhuisers nie die geringste in aantal sal wees nie.\nSuid-Afrika het beslis behoefte aan versterking van sy blanke bevolking met goeie boustof Die Afrikanervolk het behoefte aan nuwe Dietse bloed. Veel armoede is daar seker en daar is mense wat nuwe aankomelinge uit Europa liewers nie sal sien nie, omdat hulle die stryd om die bestaan kan kom verswaar. Maar ek glo, dat vars werkkragte die volkslewe sal aanwakker en eerder 'n kans staan om werkgeleentheid te bewerkstellig dan anders om. Grond is daar genoeg in Suid-Afrika vir nog baie mense en deur toepassing van beter wetenskaplike bebouing kan veel van die tans bewerkte grond self ook nog aan meer mense 'n goeie stuk brood verskaf. Bowedien is die fabrieksnywerheid van Suid-Afrika nog maar in sy kinderskoene Op hierdie gebied lê daar nog 'n wye verskiet voor ons ope. Mense wat kan aanpak en volhard, sal sowel in die fabriek as op die plaas nie van honger hoef om te kom nie. Maar die belangrykste vir Suid-Afrika is ongetwyfeld die landbou en ek hoop van harte, dat hierdie nywerheid ver en lang bo alle andere daar die oorwig sal behou. Dit is in belang van die Afrikanervolk. Die geestelike waarde van 'n oordeelkundige bevordering van landverhuising staan vir my hoër dan die stoflike. Die sielkundige toestand van 'n baie groot deel van die Afrikanervolk laat veel te wense oor, wat die oorsake daarvan ook al mag wees. Die Arme-Blankedom het sy stoflike, maar ook sy geestelike oorsake. Die redmiddels moet die geestelike ook nie voorbysien nie. Verlewendiging van kulturele lewe is nodig, vernuwing van geeskrag is onmisbaar. Nuwe inwoners uit die vreemde, veral natuurlik van ons eie stam en taal, sal aan dié verlewendiging en vernuwing in sterke mate meewerk. Nuwe bloed van 'n goeie gehalte sal ons volkskrag ten goede kom.\nMag die nagedagtenis van Jan van Riebeek deur die werk van hierdie aard na waarde geëer word!\nNou met bowestaande hang same die oprigting van die Eenheidsbond, waarvoor 'n oprigtingsvergadering verlede maand in Johannesburg gehou is. Die doel is om werkloosheid, armoede en alle moontlike verskynsels van ellende te bestry deur verskaffing van voorligting aangaande werkgeleentheid, die aanwending van pogings tot verheffing van die lewenspeil en die bewys van die waardigheid van eerlike arbeid. Die Bond ywer ook vir die aankweking van stamtrots en die samehorigheidsgevoel van die blanke in Suid-Afrika teenoor die swarte en die gele gevare wat by die dag meer dreig.\nDr. H.D. van Broekhuizen wat ook die woord op die vergadering gevoer het, het o.a. gesê:\n‘Ons moet samenstaan, wat ons politieke gevoelens ook al mag wees, om toe te sien, dat elke witman, vrou en kind in ons land hulle stukkie kos en kleding het. As ons hierin nie kan slaag nie, dan is daar iets verrots in ons staat. Die Eenheidsbond stel homself dan ook juis ten doel om vir ons mense werk te verskaf.... Gesong moet word, dat ons mense op die land terugkom..... Die Bond strewe daarna om die welsyn van ons land en volk te verseker’.\nDaar is 'n toekoms vir ons land en vir ons volk, glo Dr. van Broekhuizen, maar dan mag ons nie met hande oormekaar bly stilsit nie.\nHy het gelyk. Maar by gemoedsbeweging alleen mag dit ook nie bly nie.\nHierdie twee bewegings kan, en ons hoop hulle sal, belangryke werk verrig tot bevordering van ons Dietse ideale.


OBK ‘finansier nie’ nuwe SAL | Maroela Media\nDie Openbare Beleggingskorporasie (OBK) het Maandag teruggekap ná berigte en opmerkings die naweek dat geld van die OBK gebruik gaan word vir die finansiering van ŉ 51%-aandeel in die Suid-Afrikaanse Lugdiens (SAL).\nPravin Gordhan, minister van openbare ondernemings, het Vrydag aangekondig dat die Takatso-konsortium voortaan ŉ 51%-aandeel in die herleefde SAL sal hê, terwyl die regering ŉ aandeel van 49% sal behou.\nTakatso bestaan uit Harith, een van die grootste beleggers in Afrika-infrastruktuur – en een met noue bande met die ANC en die OBK, asook Global Airways, ŉ bestaande Suid-Afrikaanse redery.\nKort nadat Gordhan die aankondiging oor die nuwe ekwiteitsvennoot gedoen het, het die eerste vrae oor die konsortium begin opduik.\nEen daarvan was oor die betrokkenheid van Jabu Moloketi, Harith General Partners se voorsitter. Moloketi is ook ŉ voormalige voorsitter van die OBK en was adjunkminister van finansies toe Harith in 2006 aanvangskapitaal van R17 miljoen ontvang het.\nDie OBK het Maandag egter gesê hy is nie betrokke by die verkryging nie. Dieselfde geld vir enige van die bates wat hy namens sy kliënte bestuur.\n“Die OBK besit wel 30% van Harith General Partners en sommige persone betrokke by die Takatso-konsortium was vantevore moontlik betrokke by die OBK,” lui ŉ verklaring van die korporasie.\nDie OBK ontken egter dat Harith of Takatso hom op enige manier by die verkryging van die aandeel in die SAL betrek het.\n“Hoewel dit ŉ feit is dat die OBK aandele in Harith General Partners het, moet dit duidelik gemaak word dat die OBK nie ŉ lid van die Takatso-konsortium is nie. Ons verstaan dat dit ŉ spesiale voertuig is wat deur Harith General Partners en Global Airways op die been gebring is.”\nDie OBK hou vol dat hy konsentreer op sy plig om beleggings namens sy kliënte te bestuur.\nIn die nuus Suid-Afrikaanse Lugdiens Takatso-konsortium\nDié loonverhoging ‘klap in gesig’ van munisipale werkers\nWanneer gaan hul besef dat SAL nooit weer soos 30 jaar gelede bedryf kan word met die verkeerde burgers aan die stuur nie. Die geld is weg, klaar daar is nie meer nie. Draai om en besef wat julle gedoen het en stel die regte mense aan\nDie nuwe lugdiens is doodgebore nog voor dit begin het. Waar gaan die passasiers vandaan kom wat die lugdiens gaan gebruik?\nDit is nou een ding wat julle klomp baie goed kan doen en dit is lieg.\nHoe lieg ons hoe korrupt is ons sal netso faal soos vorige klomp!!! En hul betaal geen vorige skuld nie!!\nDit is soos ‘n nagmerrie wat tans in die land afspeel. Ek vergelyk dit nie met ‘n sirkus nie. Dit is eerder ‘n tragedie van onrekenbare skade wat voortspeel. Wonder net wanneer dit tot ‘n einde gaan kom.


Updating teël is `n eenvoudige DIY projek, selfs vir hobbyist huis versierders.\nKeramiek teëls kan onmiddellik belangstelling vir `n badkamer, kombuisvloer of selfs `n stellingsmuur bied, maar soos allerhande soorte vloere sal dit uiteindelik `n opgradering nodig hê. Keramiek is redelik duursaam, maar selfs as jou teël nuut is, kan jy toevallige krake, skyfies en pouses in die gesig staar. Jy hoef nie die professionele persone in te bring om die keramiek teëls in jou huis te vervang nie. Of jy nou krake maak of die voorkoms van `n kamer verander, dit is `n DIY-projek wat jy maklik kan aanneem.\nBerei voor vir die projek. Aangesien jy met grout en kleefstof werk, wat moontlike skadelike dampe kan produseer, dra `n respirator wat deur die Nasionale Instituut vir Beroepsveiligheid en Gesondheid (NOIS) goedgekeur is. Dra ook jou veiligheidshandskoene te alle tye, veral wanneer jy met `n kragboor of koue beitel werk.\nMaak klein gaatjies in die teël wat jy wil vervang, met jou kragboor, as jy met groter teëls werk. Dit sal help om die teël te breek, sodat dit makliker is om te verwyder. Trek die gate met jou hamer en beitel. As jy met kleiner badkamer teëls werk, is boorgate nie nodig nie.\nPlaas die prybalk onder klein dele van die gebreekte teël en trek dit opwaarts om die teël te verwyder. As jy probleme ondervind met die verwydering van `n teël as gevolg van die ingewande, gebruik jou beitel om weg te flip by die spruitlyn totdat die teël los raak. As jy net gebreekte teëls vervang, eerder as om `n hele gedeelte by te werk, moet jy nie die omliggende keramiek beskadig as jy op die groutlyn werk nie. As jy voel dat jy die teëls in die verwydering kan beskadig, beskerm hulle met die skilder se band.\nVerwyder stof met jou spons en wasgoed voordat jy die nuwe teël plaas. Verwyder ook al die ou grout. Sodra die area skoongemaak is, plak gom met jou troffel in die area waar jy jou teël wil lê. Plaas jou nuwe teël oor die gom, sentreer dit sodat die groutlyne ewe lank bly. Wag vir die gom droog word voordat grout toegepas word.\nMeng jou grout en pas dit toe op die gebiede rondom die teël. Gebruik `n spons om oortollige grout te verwyder wat op die oppervlak van die teël kan afwis. Grout sal ongeveer `n week neem om ten volle te stel, maar sodra dit gestel is, kan jy seëlmiddels toepas as jy kies om dit te doen.\nAs jy nie dieselfde tipe teël kan vind wat jy voorheen gebruik het nie, probeer om verskillende kleure en ontwerpe te meng om belangstelling vir `n kamer by te voeg.\nHoe om te herstel keramiek teël\ngenotcahin.ru » Vrae » Hoe om keramiek teëls by te werk


Seksuele begeerte: soorte, eienskappe en wenke | Stylvolle mans\nDie meeste mense verwar die seksuele begeerte met 'n spontane begeerte. Spontane begeerte is een wat skielik ontstaan en lei tot seks met groot passie. Daar is verskillende soorte seksuele begeerte, afhangende van die omstandighede waarin ons verkeer en met wie ons is.\nIn hierdie artikel gaan ons alles vertel wat u moet weet oor die verskillende soorte seksuele begeerte, die kenmerke daarvan en wat u moet doen as daar probleme is.\n1 Tipes seksuele begeerte\n2 Wanneer om bekommerd te wees\n3 Wenke om seksuele begeerte te herwin\n4 Meer aanmoediging en selfbeeld\nTipes seksuele begeerte\nBegeerte kan op baie maniere verstaan word. Daar is 'n soort seksuele begeerte wat kan begin wanneer die verhouding reeds stabiel is en die paartjie nog nie die eerste fase van verliefdheid ervaar nie. Daar is mense wat het nie die begeerte om te begin seks hê sonder die regte omgewing daarvoor nie. Wanneer soentjies, streke en opgewondenheid egter begin verskyn, kan seksuele begeerte verskyn wat nie voorheen aanwesig was nie.\nHierdie begeerte word meestal onderskat in vergelyking met die ander, dit is die een wat ons meer eksplisiet in die media en in die films sien. Die meeste begeerte by vroue hou verband met die een wat gegenereer word as daar 'n geskikte omgewing daarvoor is. Dit kom veral voor by vroue wat in 'n langtermyn-monogame verhouding verkeer.\nLae seksuele begeerte word dikwels geïnterpreteer en die lae libido word verkeerdelik toegeskryf. U moet sien dat die manier waarop u u begeerte uitspreek, eenvoudig verander het en dat dit nie meer kwalitatief is as kwantitatiewe behoefte aan hierdie begeerte nie. Dit word altyd geassosieer met 'n voorwerp of 'n praktyk wat ons wil hê. Op dieselfde manier wat die mens begin hê ereksie probleme, daar is waarskynlik baie vroue wat onder druk leef met die plig om seks te hê.\nDit kan wees dat net sekere dade op sommige oomblikke in die lewe net nie so voel nie. Weet wanneer om bekommerd te wees. Wanneer voëls min of meer stabiel is met verloop van tyd en dit begin ongemak skep by die persoon wat dit het die kleinste begeerte is wanneer jy jou moet begin bekommer. As ons 'n lae seksuele begeerte het, kan ons maat minder begeerlik voel en dat dit nie goed gaan nie. In hierdie situasie begin ons van onsself eis en seks hê.\nDit alles het tot gevolg dat ons nog minder wil hê en dat ons in lusse beland wat aanleiding gee tot besprekings en 'n meer algemene malaise. As ons hierdie ongemak het, veroorsaak dit dat ons minder verhoudings het en dat ons minder begeer om dit te hê. Daarom wonder baie mense wat om te doen om hoë seksuele begeerte te handhaaf. Daar is 'n aantal interessante studies wat toon hoe die verhouding op 'n goeie erotiese vlak goed onderhou kan word. Uiteindelik moet ons die begeerte elders as die erotiese ontmoeting fokus.\nDit het alles met hom te doenkodes, vertoon van liefde en erotiek buite die liggaam, maar ook die verstand.\nWenke om seksuele begeerte te herwin\nKom ons kyk wat is die belangrikste wenke om seksuele begeerte te herwin in 'n stabiele maat wat hierdie probleme het. Die eerste van alles is om spanning en oormatige bekommernisse te verminder. Die meeste van ons leef 'n vinnige tempo in die lewe wat bydra tot die gebrek aan kommunikasie van die paartjie en bydra tot die verlies aan seksuele begeerte. As u op hierdie oomblik saam met u maat is, is dit beter om oor die probleme te begin praat. Gesprekke moet effektief wees as u wil kommunikeer. Daar is paartjies wat sê dat hulle baie met mekaar praat, maar dat hulle mekaar nie goed verstaan of na mekaar luister nie. Daar kan gesê word dat hulle nie dieselfde taal praat nie.\nU moet die u vir die us verander. As ons na ons verwys, hou dit verband met die samewerkende kommunikasie van die paartjie. Dit is ook belangrik om nie druk te wees oor die onderwerp nie. Vermy alle blaam oor gebeure in die verlede en kies 'n goeie tyd om dit te bespreek. Dit is handig om kommunikasie te vermy wanneer die oorheersing van een of albei blootgestel is aan emosie eerder as aan rede. Ander sleutels wat aan hierdie soort paartjies gegee kan word, is om te weet hoe om vergifnis te vra en duidelik te praat. U moet leer om te luister en nie die houding van die paartjie te veralgemeen nie.\nMeer aanmoediging en selfbeeld\nDie meeste gevalle van seksuele aptyt vir vega hou verband met die gebrek aan stimuli. Inspirasie en fantasie moet deurgevoer word lees van erotiese romans, speletjies soos reuke, erotiese films as 'n paartjie, ens. U moet die brein stimuleer om seksuele begeerte te genereer. Gebrek aan selfbeeld is nog 'n risikofaktor wat die voorkoms van seksuele probleme by paartjies verhoog.\nU moet nader aan jouself kom om u selfbeeld te verbeter. U kan die goeie in u herken en die goeie wat dit aan u goeie dade doen deur 'n joernaal te hou om goeie dinge oor u neer te skryf. Aan die einde van die dag, hersien in u gedagtes of skriftelik wat u goed gedoen het. Ons doen gewoonlik die teenoorgestelde. Ons beklemtoon gewoonlik die ergste wat gedurende die dag gebeur het. Dit sal ons niks baat nie, maar sal ons meer verpletter. Sommige mense is nie in staat om dit wat rondom hulle aangaan te beheer en te aanvaar nie. Vir haar is dit soms baie beter om na 'n spesialis te gaan om u probleme van persoonlike bevrediging op te los.\nOm die vlam en seksuele begeerte te handhaaf, is dit die beste om uit die roetines te ontsnap. Om dit te doen, moet u innoveer om beter sensasies te vind. Seks beïnvloed ook die daaglikse roetine. Die lewe as 'n paartjie kan 'n lus word met 'n roetine wat lei tot verlies aan eetlus. Daarom moet u u verbeelding in die saak plaas en nuwe dinge probeer.\nEk hoop dat u met hierdie inligting meer kan leer oor seksuele begeerte en die kenmerke daarvan.\nVolledige pad na artikel: Stylvolle mans » Pas » Paartjie en seks » Seksuele begeerte


Motor rubriek – Mitsubishi Triton 2.4 Di-D | Die Vryburger\nVan ons ouer lesers sal onthou toe die eerste Colt motor in die vroeë 70 jare in die land op ons paaie verskyn het. Dit het bekend gestaan as die Mitsubishi Colt Galant en dit was verkrygbaar as ‘n sedan of as ‘n luikrug motor. Dit was ‘n betroubare en baie gewilde motor.\nMet die aankondiging dat die nuwe Triton binnekort beskikbaar gaan wees kan daar uitgesien word na ‘n voertuig wat dit baie goed van sy taak gaan kwyt. Na verneem word kan dit in die eerste kwartaal van 2019 beskikbaar wees. Volgens foto’s in die pers en beskrywings gaan dit ‘n bakkie wees wat die moontlikheid inhou om baie gewild te word – en met reg ook want daar is aansienlik verander aan die binne en buite aansig.\nDie grootste verandering aan die buitekant is die voorste aansig en die totale buite aansig staan bekend as die Dynamic Shield konsep. Chroom afwerking aan die sierrooster is vanaf die bokant by die nuwe hoofligte af gebring na onder die parkeerligte en rigting aanwysers. Die enjinkap skep die indruk dat die bakkie hoog bokant die pad oppervlakte staan. By die onderste lug inlaat is daar ook chroom afwerking wat die prentjie netjies voltooi. Sensors op die voorste stamper sorg dat daar nie te naby aan die agterkant van ander voertuie geparkeer word nie. Die bekende drie ster kenteken is bokant die naam Triton op die luginlaat na die verkoeler aangebring.\nDie wielboë is uitgebou en ses speek, allooi wielnawe met die drie ster kenteken wat op die middelste gedeelte van die wiel gemonteer is, rond die prentjie verder af. Chroom deur handvatsels word gebruik om die deure mee oop te maak en dan is die boonste gedeelte van die deur raam is met ‘n mat swart afwerking voltooi. Die agterligte is meer opsigtelik en is duidelik sigbaar selfs van die kant van die voertuig af. Om dit maklik te maak om in die voertuig in te klim, is daar ‘n sy-trap gemonteer.\nAan die agterkant van die stuurwiel is die ratbeheer lepels en die duidelik leesbaar instrumente is regvoor die bestuurder gemonteer met die aanraak skerm wat binne maklik bereikbare afstand vir die bestuurder. Leer afwerking is aan die orde van die dag en temperatuur beheer van die lugversorger werk outomaties. Die middelste konsole is eenvoudig dog duursaam afgewerk.\nDie veiligheids aspek van die voertuig het aandag ontvang en daar is voorsiening gemaak vir lugsakke, ABS remme, stabiliteit beheer, ‘n ongeluk beheer stelsel blinde kol waarskuwings stelsel en nog talle ander handige beheer en waarskuwings stelsels.\nDie nuwe Mitsubishi Triton sal in SA aankom met die bekende 2,4Di-D turbo diesel kragbron en dit sal gekoppel wees aan of ‘n vyf spoed outomatiese ratkas of ‘n ses spoed handratkas. 430 Nm wringkrag sal beskikbaar wees by 2500 o.p.m. en die krag voorsiening sal 133 kW wees.\nOndersteuners van die Mitsubishi kan uitsien na ‘n interessante voertuig en dit beloof om, soos in die verlede, te voldoen aan al die nodige vereistes.


Klas, biologie - artikels met gnd-identifiseerders Inf\n★ Klas, biologie - artikels met gnd-identifiseerders ..\n★ Klas (biologie)\nKlas is deel van die wetenskaplike klassifikasiesisteem, sedert die vroegste werk deur Carolus Linnaeus, om alle biologiese wesens te kan klassifiseer volgens gemeenskaplike kenmerke. Klas is n rangorde tussen filum en orde. Daar is n gebruik om ook subklasse te skep, veral in die dierkunde, wanneer dit soms nodig is om n ekstra takson in te plaas.\n1. N Voorbeeld van klasse in n filum\nDaar is sewe klasse van die gewerweldes n subfilum van die Chordata. Die klasse word van mekaar onderskei grootliks op die basis van die dier se skelet, die algemene aanpassing by die dier se omgewing, en verskille tussen die klasse se voortplantingsisteem:\nOsteichthyes -- n mengwoord van Latyn en Grieks vir beenvisse. Al die ander vissoorte val onder hierdie klas.\nAmphibia -- van die Griekse woord vir beide lewens, is n klas gewerweldes waar die dier n gedeelte van sy lewe in die water deurbring en n ander gedeelte op land. Voorbeelde van hierdie klas is die padda en die salmander. Hierdie klas het n wateromgewing nodig om te kan voortplant, veral omdat die eiers sal uitdroog op land.\nReptilia -- van die Latynse woord vir kriewelendes, wat al die slange, krokodille, skilpaaie en akkedisse insluit. Dié klas se eiers het n harde, leeragtige dop wat dit teen uitdroging beskerm.\nAves -- van die Latynse woord vir voel, sluit al die voels in.\nn Klein gedeelte van die Engelse artikel Scientific classification is gebruik. Die Engelse soekfrase class biology stuur aan na daardie artikel). Gedeeltes van die Duitse artikel Klasse Biologie is ook gebruik. Die res is die oorspronklike bydraer se eie werk.\nBiologie is die vakgebied van die bestudering van die verskillende vorme van lewende organismes. Biologie is die wetenskap van lewe. Dit is gemoeid met\nklassifikasiesisteem wat gebruik word in biologie is die orde Latyn: ordo, meervoud ordines n rangorde tussen die klas en die familie. In die 1690 s het\nWetenskaplike klassifikasie of Taksonomie is n hulpmiddel wat in die biologie gebruik word om organismes te klassifiseer. n Verskeidenheid eienskappe\nMet monofileties of holofileties word in biologie en taksonomie bedoel n groep organismes n takson waarvan aangeneem kan word dat hulle almal dieselfde\nInsekte Insecta is n klas van die geleedpotiges Arthropoda Die klas bevat ongeveer 950 000 spesies en is verreweg die grootste klas van alle diere: ongeveer\nGlassponse Hexactinellida is n klas van sponsdiere porifera wat gekenmerk word deur n skelet bestaande uit vier - en of sespuntige spikula van kiesel\nVereiste dat elke student twee semesters wetenskap doen, het haar liefde vir biologie laat herontwaak en sy het besluit om haar hoofvak na dierkunde te verander\nklassifikasie e.g. Carroll 1988 erken teleost visse as n Afdeling Teleostei binne Klas Actinopterygii die straalvinvisse Minder algemeen soos in Milner 1988\nwaar sy die filosofie van evolusie bestudeer. In 1972 behaal sy n PhD in biologie aan die Universiteit van Yale met n proefskrif oor die funksie van metafore\nchromatiennetwerk sigbaar is. n Hoeveelheid RNS - molekules word aangetref, asook n klas basiese proteïene, die histone. Die histone is belangrik omdat hulle gedurende\nduisend en enkele gedigte en Goudaar. In 2020 word haar gedig Fetus in biologie - klas opgeneem in Vers en vrou. Sy publiseer ook in letterkundige tydskrifte\nWêreldspektrum, 1982, ISBN 0908409656, volume 24, bl. 196, 197 Senior Biologie Du Toit, Van Rensburg, Du Toit, Botha, Van der Merwe, Volschenk, Van der\nfundamentele wetenskap genoem, aangesien elkeen van die ander natuurwetenskappe biologie chemie, geologie, ens. te doen het met sekere soorte materiële stelsels\nHoltediere, of Scyphozoa, is n klas van uitsluitlik seediere van die filum Cnidaria. Hulle word soms die ware jellievisse genoem. Die naam Scyphozoa\ndefinieer, wat baie aandag geniet vanweë die toepaslikheid daarvan op biologie Hoofartikel: Kwantumteorie. Kwantumteorie beskryf die gedrag van materie\nstruktuurvlakke, kan proteïene tussen verskeie soortgelyke strukture wissel om hulle biologie funksie te vervul. In die konteks van hierdie funksionele herrangskikkings\nMeere. Zoologische Jahrbücher. Abteilung für Systematik, Geographie und Biologie der Thiere. 11: 283 - 378, pls 17 - 20. page s 352 - 353 Van Soest, R. W. M\ndinosourusse is volledige skelette vir die meeste tirannosourides ontdek. Hul biologie kon dus baie goed bestudeer word. Sagte weefsel, beide gefossileer en onbeskadig\nomtrent 30 genera, in die wêreld. Ongeveer 15 spesies word bedreig. In biologie is n spesie ook soms die soort genoem die basiese eenheid van biodiversiteit\nmilieu so verskil, is die liggaamsbou van alle verteenwoordigers van hierdie klas bykans dieselfde. Die Nematoda se liggaam het gewoonlik geen uitwendige uitsteeksels\nreïnfekteer en dan n ernstige, selfs dodelike outoïnfeksie veroorsaak. In biologie word n relatief lang, dun en pootlose liggaam as wurmagtig beskryf. Talle\nwas. Die leergang in die eerste klas was Latyn, Nederlands, Frans, Geskiedenis, Aardrykskunde, Rekenkunde en Biologie In die tweede jaar is dit aangevul\nby tot die mens se begrip van dinosourusse, insluitende fisika, chemie, biologie en paleontologie. Twee onderwerpe wat veral deeglik bestudeer word, is\nGuido Barbujani, wat aan die Universiteit van Ferrara se Instituut vir Biologie en Evolusie verbonde is, wys daarop dat genetiese ondersoeke, wat reeds\nbaie opvolgers van Freud gekom. Hierdie herleiding van Freud se werk na biologie sosiologie of sielkunde bied n valse beeld van Freud se psigoanalise\ndie verskillende natuurwetenskappe, veral sterrekunde, fisika, chemie, biologie en kosmologie. Vanuit die morele filosofie het die sosiale wetenskappe\nrol in die ontwikkeling van die tegnologie, veral in die elektronika en biologie gespeel. In die Oosbloklande word kubernetika as n selfstandige wetenskap\nprys dat hy in rus en vrede kan voortgaan met navorsing, eerder as om ook klas te gee en administratiewe werk te doen, soos wat meestal van navorsers aan\nmoet n mens met minstens 50 in 10 2 of n ekwivalente eksamen met biologie of biotegnologie as een van die vakke slaag. In sommige lande is dit verpligtend\nWikipedia: Klas (biologie)\nklas (biologie), artikels met gnd-identifiseerders. klas (biologie),\nartikels met gnd-identifiseerders. klas (biologie) klas (biologie)


Hipersensitief of net oorsensitief?\nJY LEES NOU Hipersensitief of net oorsensitief?\nIn teenstelling met hipersensitiwiteit het oorsensitiwiteit meer te maak met ou pyn wat weer geaktiveer word, verduidelik Irene.\n“Ons oorreageer as iets ons onbewustelik herinner aan ou, verborge, emosionele pyn. Jy doen enigiets om nie die pyn te ervaar nie en reageer op ’n manier wat wys dat jy ‘eintlik niks voel nie en in beheer is’.”\nAnize stem saam. “As jy as kind dikwels gespot is, sal jy meer geneig wees om sensitief te wees\nas mense agter jou rug lag.” Gewoonlik het liggeraakte mense een of meer komplekse, voeg Ester by.\n“Ons kan komplekse hê oor baie dinge, soos ons gewig, voorkoms, liefdesverhoudings, seks, status, geleerdheid en geld. Elke kompleks veroorsaak ’n onmiddellike, outomatiese oorreaksie weens denkfoute, soos byvoorbeeld om alles persoonlik op te neem, net op die slegte te fokus, opmerkings uit verband te ruk en te veralgemeen.”\nIrene sê die reaksies van iemand wat liggeraak of oorsensitief is, is in ’n bepaalde situasie buitensporig.\n“’n Oorsensitiewe persoon voel in die meeste situasies sy is te na gekom. Om haarself te beskerm en die impak van die ‘beledigings’ teen te staan moet sy heftig reageer om die sagte self te beskerm. Dit raak naderhand ’n gewoonte.”\nJy kan met ’n sensitiewe trek in jou persoonlikheid gebore word, en dit kan versterk word deur die\nomgewing waarin jy grootword, sê Anize. Trauma kan ook hipersensitiwiteit na vore bring. Kenners is dit eens dat professionele hulp nodig is om van oorsensitiwiteit ontslae te raak.\n“Met psigoterapie kan jy die komplekse in jou onbewuste na die bewuste bring,” sê Ester.\n“Wanneer jy weet waarom jy oorsensitief reageer, kan jy leer hoe om die impuls te hanteer.”